Ahizpatasunak elkarturiko txortenen istorioa - Deia\nPisukideak diren hiru neskaren bizipenetan oinarritutako websaila da 'Pikuak'. Gazteen arteko harremanak islatzen ditu Maddi Castro kazetariaren lehen lanak. EITBn ikusi ahalko da aurki\nzihara jainaga 06.06.2020 | 20:55\nRuiz de Galarreta, Nogales eta Artetxe protagonistak. pikuak\nRuiz de Galarreta, Nogales eta Artetxe protagonistak.\nHiru neska pisukide eta lagunen istorioan ardazten Maddi Castro kazetari tolosarrak zuzendutako Pikuak websaila. Gazteen harremanen inguruko fikzioa da eta ahizpatasuna dago lanaren oinarrian, feminismoaren elkar elikatze edota deskubritze bat. Hots, harreman afektibo sexualen inguruan hitz egiten da nagusiki. "Gure belaunaldiak jasotako sexu heziketaren inguruko mezu bat du websailak, zer nolako edukiak kontsumitzen ditugun edo nolako estereotipoez elikatzen garen", azaldu du Castrok. Hori horrela, sexu heziketari dagokionean bere ingurua islatzen saiatu eta gibelean gogoeta bat zuen umorezko websail bat ekoitzi nahi zuela garbi zeukan. "Susmoa nuen genero kontuetan beste hainbat arlotan bezala, estereotipoetatik edaten dugula eta askotan horrek konfiguratu egiten gaituela. Horregatik, inguruan gertatzen diren zenbait gauzen aurrean nola erreakzionatzen dugun, zer galdera egiten dizkiogun gure buruari islatu nahi nuen".\nHala ere Castrok nabarmendu du Pikuak ez dela gizartearen argazki leial bat: "Nik nire susmo, zalantza eta galderak planteatu nahi izan ditut baina ez dut gaitasunik ez eta anbiziorik esateko zer den egia eta zer gezurra. Ziurrenik, errealitate den horretarik oso motz gelditzen da, aniztasuna ageri da baina hala ere erreferente asko falta dira". Galderetatik abiatuta akziora egiten du salto websailak eta hori guztia drama egin ordez, umoretik egitea izan da Castroren xedea. "Pertsonaien inguruaren karakterizazioan errealista izaten saiatu naiz". Amaia Ruiz de Galarreta, Miren Nogales eta Ainhoa Artetxe aktoreak jarri dira hiru pisukide eta lagun protagonisten paperetan.\nElkar-laguntza erdigunean Sexuaz gain, feminismoa edota langabezia bezalako gaiak ere jorratzen dira websailean. "Sexua eta sexu heziketa baino gehiago, nik arreta jarriko nuke hiru nesketan", azpimarratu du Castrok. Indarra kolektiboan jarri behar dela dio. "Gure belaunaldira, hogei urte pasa genituenean iritsi da feminismoa, nahiz eta emakume batzuk duela hainbat mende hasi beraien eskubideak aldarrikatzen. Kontzientzia hartze kolektibo bat izan da eta websailarekin nolabait hori islatu nahi nuen", azaldu du. Horretarako, ahotsa hiru neska gazteri ematea erabaki zuen. Hala, sexu heziketa baino gehiago elkar-laguntza jarri du erdigunean. Halaber, berdintasunak zer nolako eredu edo identitate berriak dakartzan ere erakutsi nahi izan du lan honekin.\nCastrorentzat ez da erraza izan websaila umoretik egitea: "Batzuetan galderak sortu dizkit eta tentuz hartu behar izan dudan gaia izan da, baina aldi berean, fikzioa izanik bestelako askatasun bat ematen du". Hala ere, umorea momentu jakin batzuetan laguntza ere izan dela adierazi du, arintzen, pisua kentzen, beste era batera ikusten lagundu duela.\nPikua, sinbolo Fruituaren sinbologia dago tituluan: "Garbi ikusten nuen feminitatearekin sinbologia egin zitekeela nahiko erraz". Bestalde, garrantzia berezia eman zion izenburua euskaraz izateari: "Pertsonalki oihartzun handia du. Nolabaiteko, hirutasun bat dago ahozkotasunaren imajinario horretan". Halaber, izenburu trinkoa izatea nahi zuela adierazi du. "Iruditzen zait baduela ahozkotasunetik eta sinbologia grafikotik". Bestalde, euskararen erabilerari dagokionez, euskalki desberdinen presentzia izateko ahalegin berezia egin du, edukien aldetik kutsu errealista eman nahian. "Oso garbi nuen ez neukala bat ere gogorik gauza artifiziala izan zedin". Are gehiago, Castrok azaldu du aktoreei eskatu ziela gidoia beraiena egin zezaten. "Askatasun osoa eman nien haien hitzetan jartzeko, beharrezko ikusten nuen testuak arnas hori izatea".\nLehenengo produktua ekoiztea erronka polit bat izan dela aitortu du Castrok: "Opari bat". Momentu batzuetan sufritu, nolabaiteko sorpresa txar batzuk eraman eta zama bat izan bada ere, beste momentu askotan pribilegiatu sentitu dela aitortu du. "Buruan gauza bat neukan eta merezi zuen aurrera atera ahal izatea. Zentzu horretan beste websail edo ikus-entzun batzuetan aritu direnek, gidoilari profesionalek, asko lagundu didate".\nTabakalerak antolatutako ikus-entzunezkoen ekoizpenean esperimentazioa bultzatzen duen 2deo lehiaketan hasi zuen bere ibilbidea. 2018. urteko abenduan Pikuak websailak eta "baliabide apalekin baina sekulako ilusioarekin" sortutako ekoizpen hau, laster EITBn ikusteko aukera egongo dela aurreratu du zuzendariak. Ez dute data zehatzik oraindik baina pozik daude umorea eta ahizpatasuna aldarrikatzen dituen proiektuak izan dezakeen ibilbidearen aurrean.\nItalia eta Galiziako jaialdi banatako sail ofizialean da 'Pikuak'\nEuskaraz sortutako "gauza txiki bat" ahalik eta gehien mugitzea -ahal zela, kanpoan ere- zen egileen asmoa eta gutxika-gutxika nahi hori ari da fruituak ematen. Besteak beste, azken egunotan Pikuak websaila Pugliako (Italia) Apulia Web Festjaialdiako sail ofizialean ikusteko aukera egon da. Eta datorren udazkenean Galiziako Carballo Interpelay jaialdian eskainiko dute. Neurrian hartu beharreko zerbait bada ere, Castro pozik azaldu da halako aukera baten aurrean: "Plazera edo harrotasun puntu bat ematen du, euskarazko produktu bat Italian ikusi eta entzungo dela jakiteak".\n´Bilbo, Adinekoekin Adeitsua den Hiria´ III. Plana aurkeztu du Bilbok\nLa Ley de Empleo Público regulará la actividad de más de 100.000 empleados\nBilbao prepara un plan estratégico para los mayores, que suponen el 31% de la población\nDirecto | Espanyol - Athletic: Iñigo Martínez, baja de última hora por problemas estomacales


Abisu Legala - Maider Alzaga\n1. DATU IDENTIFIKATZAILEAK\nInformazio-Gizartearen eta Merkataritza Elektronikoaren Zerbitzuetako, uztailaren 11ko 34/2002 Legeko 10 artikuluan jasotako informazio-betebeharrak jasotzen duenez hurrengo datuak islatzen dira: webaren domeinuko enpresa titularra Maider Alzaga da (hemendik aurrera Maider Alzaga), DDDDD helbidearekin eta CCCCC C.I.F zenbakiarekin MMMMM-n inskribatuta. Kontaktuko posta elektronikoa: maideralzaga@maideralzaga.com.\nMaider Alzaga-ren atari honen sarbideak eta/edo erabilerak ERABILTZAILEAREN baldintza onartzen du, eta onartzen du, hemen islatzen diren Erabilerako Baldintza Orokorrak. Aipatutako baldintzak independenteki aplikatuak izango dira Erabilerako Baldintza Orokorrak betetzetik ateratzen badira.\nwww.maideralzaga.com-ek informazio, serbitzu, programa edo datu ezberdintara sarbidea ematen du (hemendik aurrera, “edukiak”) Maider Alzagarenak direnak edo sarrera duten bere ERABILTZAILEENA. ERABILTZAILEAK atariaren erabileraren erantzukizuna onartzen du. Aipaturiko erantzukizuna hedatzeko beharrezkoa izango da zerbitzu edo eduki jakin batzuetara sarbidea izateko erregistroa eskatzen bada.\nAipaturiko erregistroan ERABILTZAILEA legezko eta egiazko informazioa emateko arduraduna izango da. Erregistro honen ondorio bezala, ERABILTZAILEARI bere ardura izango den pasahitz bat emango zaio, beraren erabilera arduratsu eta isilpekoa egiteko konpromisoa hartuz. ERABILTZAILEAK Maider Alzaga-k bere atarian zehar eskaintzen dituen eduki eta zerbitzuen erabilera egokia egiteko konpromisoa hartzen du ( adibidez blog-eko iruzkin edo kontaktu-formularioak) izaera ez mugatzailearekin, ez erabiltzea ondorengo kasuetarako: (i) legez kontrako, ilegal edo fede onaren eta ordena publikoaren aurkako jardueretako;(ii) giza eskubideen kontrako izaera arrazista, xenofobo, pornografiko-ilegal, terrorismoaren apologiako edo erasotzaileen propaganda hedatzen duten edukietarako; (iii-a) kalteak egitea Maider Alzagaren sistema fisiko eta logikoeta, bere hornitzaileen edo hirugarren pertsonetan, birus informatikoak edo beste lehen aipatutako kalteak eragitea sentiberak diren edozein sistema fisiko edo logiko sarean hedatzea; (iv) sartzen eta, bere kasuan, beste erabiltzaile batzuen posta elektronikoko kontuak erabiltzen saiatzea eta aldatzea edo bere mezuak maneiatzea. Maider Alzaga-k eskubidea du pertsonaren duintasunerako errespetua urratzen duten ekarpenak, xenofoboak, arrazistak, pornografikoak, diskriminatzaileak, ordena edo segurtasun publikoaren kontrako erasoak, bere judiziora, bere argitalpenerako egokiak ez diren iruzkin edo ekarpen horiek guztiak erretiratzeko. Nolanahi ere, Maider Alzaga ez da izango erabiltzaileek foroetan zehar isuritako iritzien, txaten, edo beste parte-hartzeko erreminta batzuen arduraduna.\nMaider Alzaga-k IzaeraPertsonaleko Datu-Babeseko abenduaren 13ko 15/1999 Lege Organikoaren arauarekin, Lege Organikoko garapen Araudia onartzen den abenduaren 21eko 1720/2007 Errege-Dekretuarekin eta gainerako indarrean dagoen araudia betetzen ditu, erabilera zuzena eta erabiltzailearen datu pertsonalen tratamendua bermatuz. Hartarako, formulario bakoitzaren ondoan biltzen diren izaera pertsonaleko datuak, maideralzaga@maideralzaga.com-en zerbitzuetan eskatu ahalko ditu erabiltzaileak, eta era berean erabiltzailearen onarpenera jakitera emango zaio, baldintza partikularrak kasu bakoitzeko, sortutako fitxategiaren erantzukizuna izateko, zuzenketak, indargabetzeko edo gainerako aldaketak egiteko arduradun izateko.\nHalaber, Maider Alzaga-k informatzen du uztailaren 11ko 34/2002 Legera betetzea ematen duela, Informazio-Gizartearen eta Merkataritza Elektronikoaren Zerbitzuetan, eta bere baimena eskatuko dio merkataritza-helburuetarako posta elektronikoaren erabilera baimentzeko.\n5. JABETZA INTELEKTUALA ETA INDUSTRIALARIA\nMaider Alzaga beragatik edo lagatzaile bezala, bere web-orriko jabetza intelektualeko eta industrialariko eskubide eta eduki guztien titularra da (azalpenezko titulu, bideo, irudi, audio, soinu, software edo testuak; markak edo logotipoak, kolore-konbinazioak, egitura eta diseinua, erabilitako material, horriaren funtzionamendurako beharrezko ordenagailu-programa, etab.ena).\nEskubide guztiak erreserbatuta. Jabetza Intelektual-Legekoaren 8 eta 32.1 artikuluetako bigarren paragrafoan jarritako legez, espresuki debekatuta geratzen dira web-orri guzti edo eduki batzuetako erreprodukzioa, elkarbanatzea eta komunikazio publikoa, merkataritza helburuetarako, edozein euskarritan eta edozein ingurune tekniko bidez, Maider Alzaga-ren baimena gabe. ERABILTZAILEAK konpromisoa hartzen du Maider Alzaga-ren Jabetza Intelektual eta Industrialari lotutako eskubideak errespetatzeko. Atariko elementuak ikusi ahal izango ditu eta haiek inprimatu, kopiatu eta gorde ahal izango ditu, bere ordenagailuko disko gogorrean edo beste edozein euskarri fisikotan, beti ere erabilera pertsonal eta pribaturako erabiltzen bada. ERABILTZAILEAK ezin du Maider Alzagaren orrialdeak duen babes-gailu edo segurtasun sistemarik kendu, saihestu edo aldatzea.\n6. BERMEEN ETA ERANTZUKIZUNAREN BAZTERTZEA\nMaider Alzaga ez da arduradun egiten eragin ahal diren, edozein dela kalte-galeren jatorria, ondorengo kasutan: akatsak edo omisioak edukietan, birus-transmisioa edo edukietako programa maleziatsu edo kaltegarrien transmizioaz, hura saihesteko beharrezko neurri teknologiko guztiak hartu arren.\nMaider Alzaga-k eskubidea gordetzen du bere atarian egin daitezkeen aldaketak aurreko abisurik gabe egiteko, orrian agrtzen diren zerbitzu eta edukiak aldatu, ezabatu edota gehitu edo berauek agertzen eta kokatzen diren era eraldatzeko eskubidea izanez.\nWww.maideralzaga.com web-orrian interneteko beste leku batzuetako estekak jartzen diren kasuan, Maider Alzaga-k ez du aipaturiko lekuen edukien gaineko kontrolik egingo inongo kasuetan. Maider Alzaga-k ez du erantzukizunik onartuko besteren webguneetako esteka bateko edukiengatik, ez bere erabilgarritasun tekniko, kalitate, fidagarritasun, doitasun, zabaltasun, egiatasun, baliotasun edo edozein materialetako informazioren gain. Kanpoko konexio hauek agertzeak ez du ekarriko inongo asoziazio, fusio edo koneksiorik entitate horiekin.\nMaider Alzaga-k Erabilerako Baldintza Orokorrak hausten dituzten erabiltzaile horiei bere zerbitzuetara sarbidea erretiratzeko eskubidea gordetzen du aurreabisuaren beharrik gabe.\nMaider Alzaga-k oraingo baldintzen ez betetzea eta bere atariaren edozein erabilera ezegoki jarraituko ditu, bere eskubideen barnean dauden akzio zibil guztietara jardunez.\nORAINGO BALDINTZETAKO ETA IRAUPENEKO ERALDAKETAK\nMaider Alzaga-k hemen zehaztu diren baldintzak aldatu ahal izango ditu edonoiz, behar bezala argitaratuz hemen azaltzen den bezala.\nAipatutako baldintzen iraunaldia bere erakusketaren araberakoa izango da eta behar bezala argitaratuta dauden artean indarrean egongo dira guztiz.\nMaider Alzaga-ren eta ERABILTZAILEAREN arteko erlazioa indarrean dagoen Espainiako araudiak zuzenduko du eta edozein eztabaida Donostia hiriko Auzitegi eta Epaimahaietara bideratuko da.


Kirol Apostuen inguruko mahaingurua asteazkenean\nZKE-ren 75. urteurrena dela ZAST hainbat hitzaldi antolatzen ari da. Bigarrengoa asteazken honetan izango da eta pil pilean dagoen gai baten inguruko mahaingurua izango da, Kirol Apostuak.\nKirol apostuen gaia gure gizartean pil pilean dugun gai da. Apostuak gurean aspaldidandik egon badira ere egia da teknologia berrien garapenarekin egoera garai batekoarekiko oso desberdina bilakatu dela. ZASTek 75. ospatzearren hainbat hitzaldi eta ekintza antolatzen ari da. Oraingoan gai interesgarri honen, Kirol Apostuen inguruan alegia, arituko den mahaingurua.\nMahaingurua asteazken honetan, Maiatzak 15, izango da Modelo aretoan, arratsaldeko 19:30tan. Gaia, kirol apostuak izango dira eta hiru hizlari edukiko ditugu gurean. Batetik Juan Aldaz UPV/EHUko soziologiko irakaslea, bestetik Manu Egaña Kirolbetetik eta hirugarrena Ekintza Bibe, Gipuzkoako mendekotasun eta adikzio psikologikoen elkartetik, Josean Barcenilla. Mahainguruko moderatzaile lanetan Oraitz Garcia kazetaria edukiko dugu.\nSarrera dohaikoa da. Bertaratuko zaretelakoan.


Kataluniako areto futboleko selekzioa Munduko Kopatik bota dute | Slump doktorearen zaintiratua\nHasiera » Futbola » Kataluniako areto futboleko selekzioa Munduko Kopatik bota dute\nKataluniako areto futboleko selekzioa Munduko Kopatik bota dute\nAtalak: Futbola, Herrialde Katalanak\nEspainiako Gobernuaren eskua ikusi du erabakiaren atzean Kataluniako Federazioak. Argazkian, iazko Europako Txapelketan aritu ziren jokalariak. (L’Sportiu)\nKataluniako areto futboleko gizonezkoen selekzioak ez du Bielorrusian jokatuko den Munduko Kopan lehiatzerik izango, sailkaturik egon beharko litzatekeen arren, Europako Txapelketan lortutako emaitza medio. L’Esportiu egunkariak jakinarazi duenez, Bielorrusiako areto futboleko federazioak Nazioarteko Federazioari (AMF) eskatu dio Katalunia eta Taiwango selekzioak Munduko Kopatik at uzteko, “Espainiako Estatuaren eta Txinaren errepresalien beldur”.\nLluis Simon L’Sportiu egunkariko kazetariak dioenez, Kataluniako areto futboleko federazioko presidente Jordi Eduardok “filosofiaz” hartu du erabakia. “Espainiako Gobernuaren eskua” sumatzen du, lehendabiziko aldia delako selekzioari nazioartean jokatzea ukatu diotela. “Taiwanekin alderatzea ohorea da”, esan du.\n2004an aitortua izan zenetik, nazioarteko hainbat txapelketatan parte hartu dute Kataluniako gizonezkoen eta emakumezkoen selekzioek, Espainiaren aurka ere bai tartean. Duela hiru urte, esaterako, gizonezkoen absolutua inongo arazorik gabe aritu zen Bielorrusian bertan jokatutako Europako Txapelketan. Oraingoan, aldiz, Nazioarteko Federazioak ez du txapelketa arriskuan jarri nahi izan eta Bielorrusiaren eskaerari men egitea erabaki du, Kataluniako federaziotik gaineratu dutenez.\nKataluniako selekzioaren lekua Norvegiakoak hartu du; Taiwangoarena Kirgizistangoak.


Nola aurkitu SEO tranparik | Martech Zone\nNola aurkitu SEO tranparik\nLarunbata, urtarrila 21, 2012 Igandea, urtarrila 22, 2012 Douglas Karr\nBilaketa-motorren optimizazioa aho biko ezpata da. Google-k webguneko arduradunei jarraibideak eskaintzen dizkie beren guneak optimizatzeko eta gako-hitzak modu eraginkorrean erabili eta aurkitutako eta ondo indexatzeko, SEO batzuek badakite algoritmo horiek baliatuz zuzenean goira jaurtitzen dituztela. SEOko langileek presio handia jasaten dute beren enpresak ondo sailkatzeko, SEO aholkulariek are gehiago.\nEnpresak agian ez dira konturatuko beren langileak lasterbideak hartzen ari direla. Eta SEO aholkulari edo agentzietan inbertitzen duten enpresek erabat ezjakin dezakete aholkulariak behar duen sailkapena nola lortzen duen. Iaz hasieran, JC Penney-k modu gogorrean ikasi zuen New York Times egunkariak artikulu bat argitaratu zuenean, Bilaketaren sekretu zikinak. Praktikak aurrera jarraitzen du, apustua oso handia delako.\nZure lehiaketa iruzurra dela ere aurki dezakezu. Nola? Egia esan nahiko erraza da.\nSEO aholkularia edo langilea bada sekula doikuntzak egiteko eskatu zure webgunera edo zure edukira, aukera asko dago kanpotik soilik ari direla lanean gako-hitz aberatsen esteken bidez zure webgunera lotzen ari den edukia sortzeko. Google-k guneak sailkatzen ditu haiekin lotzen diren beste gune batzuen arabera. Loturaren gunearen autoritatean ere oinarritzen da. Gunetik kanpoko edukia ordaintzen baduzu, seguruenik atzerako estekak ordainduko dituzu eta agian ez zara konturatuko.\nBegiratu susmatzen zenuen domeinua Open Site Explorer. Idatzi domeinua eta egin klik Ainguruen testua fitxa. Emaitzak aztertzen dituzunean, begiratu dauden helmuga guneetako bakoitza gako-hitzak erabiliz domeinura estekatzeko zalantzan. Foro irekiak, erabiltzaileen sinaduretako estekak eta zentzurik ez duten blogak aurkitzen hasten zarenean ... baliteke ordaindutako atzera estekekin lan egitea.\nZure SEO aholkularia bada edukia idatzi eta bidali zure enpresarentzat, ziurtatu eduki hori onartzen duzula eta bidaltzen duten tokien inbentarioa. Ez utzi zure edukia garrantzitsuak ez diren guneetan, iragarkiz eta bestelako atzera estekez betetakoak edo, oro har, kalitate baxukoak argitaratzen. Zure enpresa garrantzi eta kalitate handieneko guneekin lotzea nahi duzu. Onena bakarrik onartzea.\nEdukia onartzen baduzu ere, jarraitu erabili Open Site Explorer atzera-esteka berriak aztertzeko. Batzuetan SEO aholkulariek onartutako edukia leku batean argitaratuko dute, baina beste backlinkak ordaintzen edo beste nonbait jartzen jarraitzen dute. Arraroa badirudi, ziurrenik. Eta esteka asko arraroak badira, seguruenik SEO iruzur batekin ari zara lanean.\nPosible da zure webgunearen sailkapena azkar handitzea modu naturalean. Uneko gunea eta plataforma optimizatzea da lehen pausoa, eta ondoren sustatzea da hurrengoa. Erabiltzea gustatzen zaigu harreman publiko bidezko enpresak komunikabideekiko harreman bikainekin gure bezeroen izenean istorioak plazaratzeko. Ez dugu beti atzera estekarik lortzen ... baina lortzen ez dugunean ere entzule garrantzitsuak eskuratzen ditugu. Paper zuria, liburu elektronikoa, gertaerak eta infografiak ere erabiltzen ditugu arreta pizteko. Lotzea merezi duen zerbait duzunean, jendeak lotuko du.\nIruzurra identifikatu duzula ziur zaude, zer gero?\nLangilea al da? Esteka txarrak kentzea normalean ez da posible izaten, baina saiatzeko eska diezaiekezu. Jakinarazi onartezina dela eta enpresa osoa arriskuan jartzen duela. Saihestu zure langileak saritzea sailkapen edo bolumen hobea lortzeko. Horren ordez, saritu itzazu oso garrantzitsuak diren guneetan aipamen sinestezinak jasotzeagatik.\nSEO aholkularia al da? Despeditu itzazu.\nLehiakide al da? Google Search Console-k txostena egiteko inprimakia du bidali backlinkak erosten dituen domeinua eta horiek lortzeko lan egiten ari direla ezagutzen duzun gunea edo zerbitzua.\nEzjakintasuna ez da defentsa bat SEO maila lortzeko iruzur egiteko orduan. Atzera estekak ordaintzeak Google-ren zerbitzuen baldintzak urratzen ditu eta zure webgunea lurperatuko du, horren berri izan edo ez. Idatzi eduki bikaina eta garrantzitsua maiz eta bilaketa organikoa erakartzen duen edukia izango duzu. Ez izan kezkatuta edo iruzur egiteko tentaziorik maila organikoa ardatz hartuta... arreta jarri eduki bikainetan eta zure burua gero eta hobeto sailkatuko zara.\nAzken ohar bat honi buruz. Atzera lotzeko estrategiak lantzen nituen denbora guztian. Atzera estekak ordaindu nituen niretzat edo nire bezeroengatik? Bai. Baina ordutik ikusi dut beste sustapen metodo batzuek maiz eragiten dutela handiagoa emaitzak ... ez bakarrik bisitetan, baina ironikoki oharpenak baita! Oraindik gure bezeroen maila aztertzen dut eta atzera loturak maiz berrikusten ditut. Atzerriko estekak eta aipamenak jasotzen dituzten guneak aztertuz, askotan nire bezeroei buruz idatz dezaketen baliabide bikainak aurkitzen ditut. Helburu horiek askotan ematen dizkiet gure harreman publikoen enpresari eta istorio bikainak ematen dizkiete bertan.\nTags: atzera estekatzeaBacklinkakbilaketa-motorea optimizatuseoseo backlinking\nPosta elektronikoa eskuratzeko trukea banarekin\n22 urtarrilak 2012 11: 58ean\nBenetan momentuko mezua da niretzat. Guru.com freelance gunean argitaratutako mezuak aztertzen aritu naiz eta oso beldurgarria da oraintxe maila handiko kolpe hori ehunka dolar besterik nahi ez duten gune kopurua. Nola gertatuko da hori, galdetzen diogu, ordaindutako atzera estekarik gabe eta eskrupulurik gabeko beste ikuspegi batzuk gabe?\nIradokitzen duzun bezala, PR da bilaketa egiteko webgune baten profila igotzeko modu sendoa eta zure mezua zabaltzeko aukera besterik ez da. Zure webgunearen edukia eta diseinua egokitzea ere ezinbestekoa da. Interesgarria den arren, sare sozialek bilaketa rankingaren ekuazioa nola nahasten duten ikustea, zure webgunera bisitari askoz ere erakargarriagoak lor ditzakezu SM bikainekin, eta Google-ren sailkapenak denbora asko behar izan dezake zurekin harremanetan jartzeko. garrantzitsuak dira. SEO ez da hutsean ikusi behar.\n23 urtarrilak 2012 1: 10ean\nZuretzat 22 faktore baino gehiago daude garrantzitsuak eta 8/10 SPAM teknikak, autopostak, estekak, ordaindutako estekak, blokeatzea ... bezalakoak izan daitezke.\nGarrantzitsuena gizakiaren faktorea da, zure EDUKIAren zenbakia da.\nGoogle-k bisitariak ez ezik, zure webgunean ematen duten denbora sailkatzen du, denbora gehiago kalitatezko edukia esan nahi du, bilatzen duten informazioa aurkitu dute eta berriro itzultzen dira ... ..\nEz naiz blogari edo marketin arrakastatsu bat, hasi besterik ez baina ez dut uste ordaindutako estekek kalitatezko edukiak baino gehiago funtzionatzen dutenik\ngai berrien orri berriak eta zure lehiaketa ez profesionala.\nBeste guztia zure helburua, gako-hitzak ikertzeko modua da ... Google erakunde irekia da, gauzak nola bildu eta guztiak aurki ditzakeen jakin behar duzu


Urtubiko dama - Wikipedia, entziklopedia askea.\nUrtubiko dama, gaztelaniazko jatorrian La dama de Urtubi, Pío Baroja idazleak 1916 urtean plazaraturiko ipuina da.\nUrtubiako Leonor de Alzate neska gazteak Senpereko jauntxoaren ezkontza-eskaerari ezetza ematen dio. Horren ondoren, Urtubiako bere osabak Urdaxeko etxe batera bidaltzen du bolada baterako. Etxe horretako andrea sorgina da eta akelarreak antolatzen ditu. Akelarre horietako batean sorginak Leonor sorgin bihurtu eta Senpereko jauntxoarekin elkartu nahi du. Akelarrea Zugarramurdiko leizean eta inguruetan ospatuko da. Trikimailu horien berri izanda, Leonor maite duen Matxain izeneko gazte batek, Ameriketatik itzulia, Errotabide izeneko gazte batekin eta soldadu zenbaitekin espedizio bat antolatzen du Zugarramurdira. Akelarrean infiltratzen da eta Leonor erreskatatzen du. Azkenean, biak ezkondu eta Urruñako etxe batean biziko dira.\nIstorio nagusiaz gainera, ipuinean zehar garaiko sorginei eta garai hartan izandako leinu gerrei buruzko azalpen zehatzak ematen ditu Barojak. Akelarrea ere zehatz-mehatz deskribatzen du. Neskaren abizenak, Alzate alegia, Barojaren arbasoen antzinako leinua da, leinu gerretan esku hartu zuena. Bestalde, Barojak, istorioari sinesgarritasuna eman nahian, Igantziko medikuaren ahotan jartzen du istorioa, zeinak Sarako erretoreak emandako Dornaldeguy izeneko kapitain baten idazki batetik transkribatu duen. Baroja bera istorioa zuzenean medikuarengandik jaso duela iradokitzen du istorioaren hasieran.\nAzken aldaketa 7 urtarrila 2020(e)an, 17:42(e)tan\nOrriaren azken aldaketa: 7 urtarrila 2020, 17:42.


Bilbo Hiria irratiak, aitortza aldarri • ZUZEU\nBilbo Hiria irratiak, aitortza aldarri\nBilbo Hiria irratiak, aitortza aldarri –\nAurreko milurteko bukaeran sortutako irratia da Bilbo Hiria, jada bere tokia ondo egina duena bilbotar euskaldunen belarrietan. Udaberrian, 22 urte bete dira uhineratu zenetik, eta datorren larunbatean ospatuko dute urtemuga.\nZenbat Gara elkarteko parte den hedabideak borrokan ere badihardu, irrati lizentzia bat dagokiola iritzita, entzuleen artean jada lortua duen tokia Eusko Jaurlaritzak ere aitor diezaion.\nAne Zabala, Xabier Monasterio eta Jabi Zabala Aste Nagusiko emanaldi batean, Lon Fernandez teknikari lanetan dela.\n“Hogei urtez euskal taupada” leloa erabili zuen irratiak 20. urteurrenean. Bilboko euskal taupada izatearen adieran, bilbainada bat lirudike, baina kasu, gaur-gaurkoz Bilbo Handirako euskara hutsez emititzen duen irrati bakarra baita Bilbo Hiria. Datorren larunbatean, ekainak 8, bertako kazetari eta laguntzaileek aldarrikapena eta festa uztartuko dituzte kalean, Albia lorategian, 22. urtemuga ospatu eta irrati lizentzia bat dagokiela aldarrikatzeko. Hauexek izan ditugu berbagai Ane Zabala eta Jabi Zabalarekin izandako elkarrizketa banatan.\nJabi Zabala kazetariak urteak daramatza Zenbat Gara elkartearen komunikazio lanetan (Gabriel Aresti Euskaltegia, Kafe Antzokia, Bilbo Hiria Irratia, Algara Konpartsa…), eta lotura estua du Bilbo Hiriarekin. Irrati lizentzien afera korapilatsua azaltzeko eskatu, eta argi eman dizkigu azalpenak: “iruzur bat jazo da”.\nBilbo Hiria 1997an sortu zen (San Vicente kalean du egoitza, Kafe Antzokiko ganbaran), “eta nagusiki kultura eta gizarte gaiak jorratzen dituen irabazi asmorik gabeko irratia da”, diosku Zabalak, testuinguruan jar gaitezen lizentzien kontua jorratu baino lehen. “Ez da irrati komertzial bat, eta bai komunitarioa, kontzeptu horretan sartzen baita bete betean. Gure aburuz, zerbitzu bat ematen dio Bilboko euskaldun komunitateari, kontutan hartzeko moduko ekarpen positiboa”.\nKontua da 2012an, ordura arte urteak eta urteak geldirik egoniko irrati lizentzien banaketa berri bat iragarri zuela Eusko Jaurlaritzak, PSE gobernuan zela. 2006an eman zion Espainiako Gobernuak horretarako bidea, EAEn 34 lizentzia ematekoa -Bilbori dagokionean, 6 lizentzia-. Eta esan bezala, sei urtez ezer egin gabe egon ostean, 2012an Patxi Lopezen gobernuari bururatu zitzaion lizentzia horiek esleitzea; eta osatu zituzten lehiaketarako oinarriak. “Horiei erreparatuta, guk eta Ramon Zallo bezalako adituek zein irrati libre eta komunitario askok salatu genuen oinarriak ez zirela inondik inora irrati komunitario eta txikien neurrikoak -dio Zabalak-, ezpada irrati handi eta hantusteen neurrirako eginak, maleruski eta maltzurki irrati komertzialak hobetsita”.\nZergatik hantuste? “Sekulako gezurrak esan zenitzakeelako zure aldeko puntuak lortzeko helburuarekin (x lanpostu sortuko zenituela, milioiak fakturatu…), nahiz eta printzipioz ez dagoen horiek benetan gauzatuko direla frogatzeko modurik. Lehiaketaren beste ajeetako bat da, ibilbide kreditatuak baino egitasmo hutsak baloratu zirela, eta hauek hobetsi zirela itxura onekoak baziren eta gauza asko agintzen bazituzten, gero inolako funtsik izan ez arren; zentzugabekeria bat”. Hain zuzen ere hauxe da, geroxeago ikusiko dugun moduan, Bilbo Hiriak salatzen duena; beraiei zegokien lizentzia eskuratu zuela irrati batek, euskarazko egitasmoa garatuko zuela adierazi zuelako.\nBilbon, bi lizentzia baino ez euskara hutsezko irratientzako\nEAErako 34 lizentzietatik 11 erreserba egin zituzten euskara hutsezko irratientzako, “bai, erreserba bat gara, indioak bezala”; euskaldunok lizentzien heren bat eskuratzeko baimena dugu printzipioz, aurkeztutako egitasmoak nahiko puntu lortu ez edo bideragarritasunik ez izatekotan horiek ere erdaldunei esleituko zitzaizkiela ere adierazi zen arren.\nBilbo Hiria irratiko kide eta lagunak, 20. urteurrenean.\n“Kontua da, 34 horietatik Bilbori sei lizentzia zegozkiola, eta sei horietatik bi euskara hutsezko irratietarako. Eskariak frekuentziaz frekuentzia egin beharra zegoen, eta gu lautara aurkeztu ginen esfortzu handiarekin (txosten bana, eduki kultural eta programazioarekin, bideragarritasun ekonomikoa, proiektu teknikoa…) eta gainera, milaka eurotako bermearekin frekuentzia bakoitzeko!” -zailtasunak izan zituzten, Hala Bedik eta beste askok bezala-. Edozein modutan, behin-behineko esleipenak atera ziren, eta Bilbo Hiriak ez zuen lau horietatik bat bera ere lortu. Hauexek onartu zituzten, hurrenez hurren: Radio Maria, Radio 7, Cadena Dial eta azkena, Onda Vasca, helegite bat jarri eta punteaketetan egindako zuzenketen ondoren Europa FMri aurrea hartuta. “Erdara hutsezkoak denak”.\nJabi Zabalak dioenez, kexa ugari eragin zituzten esleipenek, irregulartasunak ere salatu ziren, “eta gure harridurarako, 2012ko abenduan, bere azken erabakietako batean, Patxi Lopezen gobernuak lehiaketa bertan behera uzten du, behin-behinean emandako lizentziak barne”. Azken orduko atzera egite honi, eskubide osoz, esleipenak jarri zizkioten lizentzia lortu zuten hedabideek -34 esleipendunetatik 17k-, “eta epaitegietan banan banan irabazten joan dira”. Gauzak horrela, aurtengo urte hasieran Eusko Jaurlaritzak, epai guztiak bertan behera uztearen kontrakoak zirela ikusita, zilegitasuna eman dio garaian egindako lehiaketari, “irregulartasunez eta injustizia guztiekin egindakoari, ganorazko balorapen edo ganorazko lehiaketa berri bat egiteari muzin eginda”. Eta erabaki honek berriro ere Bilbo Hiria jokotik kanpo uzten zuenez, “haserretu egin gara eta salatu egin dugu”.\nOrduan, zer gertatzen da euskara hutsezko hedabideek Bilbon zituzten bi lizentziekin? “Bat Naiz irratiak eskuratu du, eta bigarrena… Ser kateak aurkeztutako egitasmo batek”. Nola? “Bai, euskarazko proiektua aurkeztu omen zuen Cadena Dial irratiaren izenean. Eta norbaitek sinesten du Cadena Dialek, zeinaren leloa `toda tu música en español” den, euskara hutsezko emisioa egingo duenik? `Toda tu música en español´… Hau iruzur bat da!”.\nIruzur bat, dio Zabalak, “ez bakarrik guri egiten zaiguna, ezpada euskal entzuleari. Eta orain, kexatu egin gara baina beraiek agindutakoa betetzen ez dutela frogatu arte -euskaraz emititu ez, alegia-, ezin duela ezer egin diosku Eusko Jaurlaritzak”. Bitartean, lizentziarik gabe gelditu da euskara hutsezko emisioarekin hogeita bi urte bete dituen Bilbo Hiria, etorkizuna airean duela.\nJabi Zabala agurtu eta ospakizun kontuetara salto egin aurretik, azken hausnarketa bat ere egin digu kazetariak. “Askotan esaten da jaten duguna garela, eta alde horretatik, irratiei dagokienean dialetik paseo bat ematea nahikoa da kolonizatuta gaudenaz jabetzeko. PSE-k egindako irrati lizentzien banaketa zentzugabekeriatzat hartu dut lehen, baina ondorioei begiratuta, ez dakit bilatutako emaitza izan ez ote den”.\nBost orduko irrati maratoia, Albia lorategian\nJabi Zabala agurtu eta Ane Zabala kazetariarengana jo dugu -ez, ez dira familiartekoak, ezta Josu Zabala irratiko teknikaria ere-, lizentziak gorabehera Bilbo Hiria irratia ezagutzera eman eta larunbateko ospakizunaz berba egiteko. Piperpolis kultur saioko gidaria da egun Bilbo Hiria irratiko koordinatzailea.\nAne Zabala mikrofono aurrean, pozik.\n“Euskara da gure irratian protagonista, eta euskal kultura. Hainbat saio ditugu ildo horretatik, baita gizarte gaiak jorratzen dituzten saio monografikoak ere”. Adibide batzuk jartzearren, `Hauxe gure lurra´ izenekoak ekologia lantzen du, eta sexologia `Plazera zure eskuetan´ izenekoak.\n“Azken urteetan ahalegin handia egin izan dugu Bilbo Hiria bilbotarrentzako garrantzitsua izan dadin, eta auzoz-auzo joan gara, udal hauteskundeen jarraipen berezia egin dugu… eta abar luzea”.\nIrratiak 40 lagun inguruko kolaboratzaile sarea du egun, “irratigintzarekin lotura estuagoa dutenak eta beste alor batzuetatik datozenak”, eta sei orduko programazioa ekoizten du, “egunero-egunero berritzen dena”. Bilbori lotua dagoen Ibaizabal magazina -bi orduz goizean, Zabalak berak gidatua-; Zebrabidea, Arrosa sareko irratiek egiten duten magazina -astean bitan hartzen du parte bertan Bilbo Hiriak-; eta kolaboratzaileen makina bat saio gau partean, asterokoak. Lagin modura gutxi batzuk aipatuko ditugu: `Potto´ (Erlantz Ibargurengoitiak, bertsolaritzaz), `Eremuz kanpo´ (Eneko Olazabalek eta Xabier Landabideak, zinemaz), `Berbaz´ (Eleder Aurtenetxearen elkarrizketak), `Xerezaderen artxiboa´ (Jasone Larrinagak eta Ana I. Moralesen ipuin irakurketak), eta `Soinugela´ (Pedro Elias Igartuak, musikaz).\nEta gainera, azken urteotan beste hizkuntza gutxitu batzuei ere eman die ahotsa irratiak: `Ireki gaiola´(galegoz), eta `De mica en mica s´omple la pica´ (katalanez).\nZerrenda luzea da eta urte luzez egindako lana handia. “Argi dago 22 urtez FM-an jardun ostean lizentzia beharrezkoa dugula, berezkoa izan beharko genuke, eta hortxe dugu erronka”.\nEta larunbateko ospakizunari dagokionez, zer? “Urteurrena kalean ospatuko dugu, Albia lorategietan. Entzule, kolaboratzaile eta lagunekin bost orduko irrati maratoia prestatu dugu, irratia zuzenean bizi dezaten. Berez gorputza eta ahotsa banatzen dituen gailua da irratia, baina larunbatean elkarrekin egongo dira, gorputza eta ahotsa”.\nMaratoia irratiaren urtemugaz berba egiteko probestuko dute, “gogorarazi nahi diegu entzuleei hogeita bi urte direla Bilbon euskara hutsezko irrati bat sortu zela”, baina izango dira gai gehiago ere. “Bilbo bera ere izango da protagonista, makina bat bilbotarren bidez; eta `Auzoz-auzo´ saioa hilean behin, auzoetatik bertatik egiten badugu, periferiara joanda (Otxarkoagan, Errekalden, Abusun, Zazpi Kaleetan, Deustuko Erriberan, Arangoitin egon gara… eta falta zaizkigu!), larunbatean erdigunera ekarriko ditugu. Bestetik, eta tartetxo batean, euskarazko hedabideen inguruan ere egingo dugu berba, bizi ditugun gabeziak, arazo eta erronkak…”. Aparte, maratoian, hainbat kolaboratzailek beraien saioetako laginak eskainiko dituzte zuzenean.\nFesta Kafe Antzokian itxiko da, Onintza Enbeita eta Amets Arzallus kantari direla, bertso bazkariarekin.\nBilbo Hiria irratiak, aitortza aldarri Bilbo Hiria irratiak, aitortza aldarri Bilbo Hiria irratiak, aitortza aldarri\nBilbo Hiria Irratia, Eusko jaurlaritza, hedabideak, irratia, lizentziak\nBerriobeitik ezin eskatu euskara lanpostu baterako\nZegama Aizkorri 2019ko mendi maratoiaren nire kronika


'Ingo xonau!' proiektuak emakumezkoen hika biziberritzeko ilusioa sortu du - Oñati - Goiena.eus\n'Ingo xonau!' proiektuak emakumezkoen hika biziberritzeko ilusioa sortu du\nArantzazu Ezkibel Galdos 2019-12-14 17:45\nOñatiko nokaren osasuna nolakoa den aztertu dute Ingo xonau! proiektuaren baitan. Otsailean hasi ziren lanean eta geroztik 54 herritar elkarrizketatu dituzte. 55 urtetik beherako emakumezkoen artean gutxik dakitela ondorioztatu dute; hala ere, oraindik bizirik dagoela nabarmendu dute gaurko aurkezpenean.\nSanta Ana antzokian 140 bat lagun batu dira gaur goizean Ingo xonau! aurkezpenean. Herri ekimenetik sortutako proiektua da: "Nokaren egoeraren gaineko kezka azaldu zidaten, eta proiektuarekin aurrera egitea erabaki genuen", azaldu du proiektuaren ardura duen Idoia Etxeberriak.\n54 elkarrizketa, diagnostikoa egiteko\nOtsailean hasi ziren elkarrizketak egiten: "54 elkarrizketa egin ditut: 52 emakumezko eta bi gizonezko. Oso polita izan da, asko ikasi dut", azaldu du Etxeberriak.\nElkarrizketa horietan jasotakoa aztertu egin dute. Horrez gain, datu bilketa ere egin dute diagnostikoa egin ahal izateko. "Modu horretan, Oñatiko nokaren egoera zein den jakingo dugu", dio Etxeberriak.\n400 bat emakumek dakite noka berba egiten\nJaso dituzten datuen arabera, hau da egoeraren laburpena: "Badakigu eten handia egon dela transmisioan, horregatik gaude hemen proiektu hau aurkezten. 55 urtetik beherako emakume gutxik dakite noka berba egiten; hala ere, oraindik bizirik dago". Oñatiko 16 baserri auzoetan, 370 emakume daude noka dakitenak –horiei kaletarrak gehituz gero, 400 bat emakume izango dira–: "Datuek diote ez dagoela hilda, berreskuratu daiteke", dio Etxeberriak.\nBatez ere baserri inguruan mantendu da noka: "Kalean lehenago galdu zen. Hala, baserritik kalera jaisten zirenek, ikusirik kalean ez zela egiten, eurek ere ez zuten egiten. Nahikoa konplexu zuten bestela ere!".\nEmakumeei zuzendutako ikastaroa\nBehin diagnostikoa eginda, aurrera begirako asmoak azaldu ditu Etxeberriak: "Asmoa da poltsikorako liburuxka bat egitea, nokaren eta tokaren aditz taulak jasoko dituena. Ikastaroak ere antolatuko ditugu, 202oko udazkenean. Lehenengo ikastaroa emakumeei zuzendutakoa izango da eta jabetze eskolaren baitan egingo da; ondoren, ikastaro mistoak egitea izango da asmoa".\nOñatiko nokaren biziberritzea "distantzia luzeko lasterketa baten modukoa" izango dela nabarmendu du Etxeberriak.


Gabonetan Urretxu eta Zumarragan ez dira Gabon kantak bakarrik entzuten. Gaztetxe zaharrean Aste Akustikoa antolatzen zuten eta berrian, berriz, MusiKUaldia egitaraua prestatzen dute. Aurten hiru egun iraungo du, eta egun horietako bakoitzean jaialdi bana egongo da: hilaren 26an, Sortu Dira Bestak, 27an KuBeats eta 28an Mukuru. Sortu Dira Besteak jaialdian Euskal\nLuzio Gabiriaren omenezko bertso saioa egingo dute ostegunean\nOstegunean, Santa Lutzi egunaren bezperan, Luzio Gabiriaren omenezko 32. Bertso Jaialdia egingo dute. Lau bertsolari igoko dira eskenatokira: Sustrai Colina, Nerea Ibartzabal, Aitor Sarriegi eta Amaia Iturriotz. Saioa Zelai Arizti aretoan izango da, 20:15ean. Sarrerak 10 euroan daude salgai; gazteentzat, berriz, 7 euroan (gazte txartelarekin).\nApaolazak eta Garmendiak ‘Rita’ antzeztuko dute\nJoseba Apaolaza aktore urretxuarrak eta Aitziber Garmendia zaldibiarrak Rita lana antzeztuko dute gaur 22.30ean Zumarragako Zelai Arizti aretoan. Antzerki emanaldirako sarrerak 10 euroan jarriko dira salgai Zelai Arizti aretoko leihatilan. Gazte Txartela aurkezten dutenek 7 euro ordainduko dute eta 30 urte azpikoek 5 euro bakarrik, 22:00etatik aurrera. Sarrerak Zelai Ariztiko\nMiriam Inza artista urretxuarrak Prohibido fijar carteles erakusketa ireki du Urretxuko Juan de Lizarazu aretoan. Komunikazioari buruzko proiektu honek Urretxuko Udalaren, Eusko Jaurlaritzaren, Bilbao Arteren eta EHUren babesa du. Erakusketa abenduaren 1a arte egongo da zabalik: asteartetik igandera, 17:30etik 20:30era. Inzak Sorkuntza eta Diseinua ikasi du EHUren Arte Ederretako fakultatean.\n«Alemanera itzuli den euskal autoreen lehen antologia da»\nMikel Babianok (Urretxu, 1985) euskal poesiaren antologia bat idatzi du alemanez, hango argitaletxe batek eskatuta. Euskara, gaztelera, ingelesa eta errusiera ere hitz egiten ditu. Zein ikasketa egin zenituen? Itzulpengintza eta Interpretazioa ikasi nituen EHUn. Ondoren bi master egin ditut. Bata idazketa sortzailearen ingurukoa, Bergaran, eta bestea euskal filologiari eta linguistikari\nMikel Laboak abesti bat eskaini zien gure bazterrei; Mariaje Asurmendi zumarragarrak, berriz, margotu egin ditu. Atzo Maite ditut maite… erakusketa ireki zuen Zelai Arizti kultur etxean. Bertan txoko ederrak ikus daitezke, horietako asko Zumarragakoak. Asurmendi gaztetan zaletu zen margotzera, bere anaiak koadro bat oparitu ondoren. «Liluratu egin ninduen eta margotzen\nGorka Hermosak ‘Atlantia Ë Ria’ proiektua aurkeztuko du igandean Urretxun\nGorka Hermosa akordeoilari urretxuarrak Atlantia Ë Ria proiektua aurkeztuko du igandean, San Martin de Tours elizan. Udazkeneko Musika Zikloaren barruan antolatutako kontzertua hau 19:00etan hasiko da. Atlantia Ë Ria egitasmoa Hermosak, Piruchi Apo soprano ginearrak eta Jose Luis Monton gitarra jotzaile espainiarrak jarri dute abian. Ë Ria hitzak herria esan\nGorka Hermosa, ‘Gure Kasa’ saioan\nGorka Hermosa urretxuarra nazioarteko akordeoi jotzailerik onenetarikoa da, eta arlo ezberdinetatik jasotzen ari da egindako lanen aitortza eta fama. Aste honetan, ETBko ‘Gure kasa’ saioan izango da, gonbidatu nagusi moduan. Ostegunean emango dute hari egindako elkarrizketa, 21:00etatik aurrera.\nZZ Rock jaialdia egingo dute bihar Zumarragako trintxeran\nBihar ZZ Rock jaialdiaren hirugarren edizioa egingo dute Zumarragako trintxeran. Hiru musika taldek joko dute: Bilboko Moonshakers, Urrestillako Trini Fox eta Madrilgo The Government. Sarrera doan izango da. Disko jartzaileak ere egongo dira: Mandela Sakandarock, Chemi Lee eta elCrack. Sarrera doan izango da. Hiru disko jartzaileek emango diote hasiera aurtengo\n1 2 3 … 171 Hurrengo orrialdea


Otsaila amaierarako manifestazioa deitu du GuraSOSek Donostian - Noaua.eus\nNoaua Aldizkaria 2019-01-04 17:55\nIragarpena ostiral eguerdi honetan egin du, urtebetez Hitzartu prozesuaren baitan, gipuzkoarrek auzolanean landu duten 2019-30 urte arterako Gipuzkoako Hiri Hondakinen Kudeaketa Plana foru agintarien esku uzteko, Diputazioaren egoitza atarian, Donostiako Gipuzkoa plazan, ostiral eguerdi honetan egin duen ekitaldiaren amaieran. "Une honetatik luzatzen dugu otsaila bukaeran GuraSOSek bultzatuta egingo den manifestaziora", adierazi die GuraSOS-eko lehendakari Joxe Mari Izetak bertaratu direnei.\nMomentuz eguna zehazteke dute, laster plazaratuko dute data zehatza, baina nondik abiatuko den aurreratu dute gaurkoan; otsaila amaieran, GuraSOSek antolaturiko manifestazioa Antiguako tuneletik hiriburuan barrena. "Antiguako tuneletik aterata, herritarrok esango diegu une honetan agintean daudenei nola nahi ditugun gauzak; hitz eginda, elkarrizketaren bidetik eta akordioak lortuz, baina beti ere gizartea eta herritarrak kontuan hartuta".\nPrestaketa lanei ekiteko gonbita luzatu du Izetak. "Hemendik otsaila amaierara arte manifa handi bat elkarrekin prestatzen hasi gaitezen".


2012 abenduaren 21eko goizaldea da. Igarri da tamaina txikiko asteroide jasa izugarria hastekoa dela Ipar Poloaren gainean ordu gutxiren buruan. Zona hura erabat bonbardatuta geratuko da. Lurrikarak espero dira, eta baliteke populatutako eskualderen batek ere meteorito horien erasoa jasatea. Baina ez da hori arrisku handiena. Zientzialariek diote itsasoaren mailak nabarmen gora egitea espero dutela, baita egungo maila baino 100 metro gorago ere: biztanleria atera behar da! Gobernu europarrek egiteko hori Espainia, Italia eta Danimarkako bigarren hezkuntzako ikasle-talde baten arduran uztea erabaki dute. Hain zuzen, ikasle-talde horrek informe bat egin behar du nazio europar guztientzat jasoko dituena: * Itsasoak gora egindakoan geratuko den Europaren mapa. *Hustu beharreko 500.000 biztanle baino gehiagoko hirien zerrenda. *Ebakuazio plana: nora eraman behar ditugu hiri horietako biztanleak? zein hiri har ditzakete? *Babestutako animalia espezieen zerrenda, horiek ere atera beharrekoak, desager ez daitezen, eta nora eraman daitezkeen. *Arte objektuen zerrenda (koadro, estatua, eta abar), ebakuatu beharrekoak, era berean. Hona hemen, hala gertatuz gero, suposizio hori aurrera eraman behar-eta zer galdera planteatzen ditugun:\n1. Nola planteatu gure ikasleak eta ikasle italiar eta daniarrek elkarrekin lan egiteko modua? (taldekatzea, komunikatzeko bideak, eta abar).


Asteburuko zirkulazio-istripuak 18 aldiz izan dira, 2005ean baino erdi gehiago. | Consumer\nAsteburuko zirkulazio-istripuak 18 aldiz izan dira, 2005ean baino erdi gehiago.\nOstirala izan zen egunik tragikoena: zazpi hildako eta bi zauritu larri.\nAmaitu berri den asteburuan 18 hildako eta 21 zauritu izan dira, hainbat arrazoirengatik, Espainiako errepideetan izandako 16 istripu hilgarrietan, joan den ostiraleko 15:00etatik asteleheneko 00:00ak arte. Errepideetan hildakoen jarioa etengabea izaten jarraitzen duen arren, Trafiko Zuzendaritza Nagusiak (DGT) nabarmendu du iragan asteburuko hildakoen erdia direla.\nOstirala izan zen ezbehar gehien izan zituen eguna, zazpi hildako eta bi zauritu larri izan zituen sei istriputan.\nLarunbatean bost hildako eta bi zauritu larri izan ziren, eta igandean sei hildako, zazpi zauritu larri eta hiru arin.


Ben Lawers - Wikipedia, entziklopedia askea.\n56° 32′ 44″ N, 4° 13′ 15″ W / 56.545555555556°N,4.2208333333333°W / 56.545555555556; -4.2208333333333Koordenatuak: 56° 32′ 44″ N, 4° 13′ 15″ W / 56.545555555556°N,4.2208333333333°W / 56.545555555556; -4.2208333333333\nBen Lawers Eskoziako hamargarren mendirik garaiena da.\n2 Igoera bideak\nTay aintziraren iparraldean dago, Highland eskualdean.\nBi ibilbide jarraitzen dira eta biek Lawers herrixkan egiten dute bat.\nMendiaren hegoaldeko maldetan, Tay aintziratik gertu, aintzinako asentamendu ugari aurkitu izan dira. Brontze Arotik nekazaritza izan da lurralde aberats honetan eta etxolen aztarnak dira aurkituriko elementuak.\nXIV mendearen aurretik MacMillan leinuaren lurrak izan ziren baina Lawerseko Chalmer familiak borroka egin eta lurraldea eskuratu zuen. 1473an Jakue III.a Eskoziakoak lurrak kendu zizkien eta Sir Colin Campbelli eman. XX menderarte Campbelldarren esku jarraitu du, harik eta azken txabolak saldu eta National Trust of Scotland erakundeak eskuratu zuen arte.\nBertan dauden landare alpetarrak babesteko Natura Erreserba Nazionala izendatua izan da.\nMultimedia: Ben Lawers\nOrriaren azken aldaketa: 1 maiatza 2020, 08:57.


Arazuriko hondakin-uren ponpaketa-estazio berria aurkeztu da | Mancomunidad de la Comarca de Pamplona\nArazuriko hondakin-uren ponpaketa-estazio berria aurkeztu da\nProiektuak 3 milioi euroko inbertsioa izan du, Nafarroako Gobernuak finantzatu du, NILSA sozietatearen bidez, eta IMk zuzendu du\nGaur goizean, Arazuriko hondakin-uren ponpaketa-estazio berria aurkeztu da, Bernardo Ciriza Nafarroako Gobernuko Lurralde Kohesiorako kontseilaria eta David Campión Iruñerriko Mankomunitateko lehendakaria buru izan dituen ekitaldi batean.\nObrak osorik egin dira Arazuriren udal-barrutian (Oltza Zendea), eta ahalbidetu dute ponpaketa berriraino bideratzea Ororbia-Zuastitik heldu diren kolektoreak, Txulapain ibaiaren ondoan dauden herrietakoak (Orkoien, Oltza eta Lotza) eta bai Arazuri herrikoak ere. Ponpaketa berri hori, zehazki, Txulapain ibaiaren eta Arazuri eta Ororbia batzen dituen NA-700 errepidearen artean dago. Nabarmendu behar da ponpaketaren konexioa Arazuriko Hondakin Uren Araztegiarekin (HUA) ere egin dela.\nHitza hartu duenean, David Campiónek instalazio honen garrantzia nabarmendu du ingurumenaren ikuspuntutik; izan ere, azpiegitura berriak, ponpatzeko ahalmena biderkatzean, erreketara kontrolatu gabeko isurketak egitea ekidingo baitu, uholdeak edo matxurak gertatzen badira edo mantentze-lanak egiten direnean. Era berean, Campiónek eskertu egin die Nafarroako Gobernuari eta NILSAri azpiegiturari egin dioten ekarpena, eta, bereziki, Arazuriko kontzejuari, Iruñerrirako hain garrantzitsua den azpiegitura berri hau hartzeko erakutsi duen elkartasunarengatik.\nBere aldetik, Bernardo Cirizak adierazi du azpiegitura hau aurrerapauso positiboa dela, eraginkorragoa eta gure baliabide hidrikoekiko errespetuzkoagoa den sistema bat baita. “Nafarroan, joan den urtean hondakin-uren 86 milioi metro kubo baino gehiago araztu genituen. Eskasa eta, aldi berean, ezinbestekoa den baliabide honen kudeaketak, horrenbestez, gure lehentasunetako bat izan behar du, bai egungo gizarterako eta bai geroko belaunaldientzat ere”, gaineratu du kontseilariak.\nMantentze hobea errazten duen instalazioa\nPonpaketa-sistema berriak aurreko estazioak baino ahalmen handiagoa du, zeina Arazuriko HUAtik gertu zegoen eta baliogabetuta gelditu den. Ponpaketa-estazio berriak, gainera, instalatuta dauden ekipoen mantentze hobea errazten du. Hartara, kolektorea eta/edo ponpak buxatuta egoteagatik geldi dagoelako sistema eteten den kasuetan, Txulapain eta Arga ibaietara araztu eta bahetu gabe egiten diren hondakin-uren isurketak minimizatuko dira.\nSaneamendu-sareko kolektoreen isurketak edo gainezka-egiteak ezabatzeko jarduketa hau IMren Plan Estrategikoan eta 2017-2020 aldirako Iruñerriko II. Saneamendu Planean jasota dauden jarduketa-ildoetako bat da.\nZehaztu behar da obraren lehen fasea 2016aren amaieran gauzatu zela eta Arazuriko HUAren esparruan 828 metroko luzerako eta 500 milimetroko diametroko burdinurtuzko hodi bat kokatzea izan zela.\nBigarren fasea 2018. eta 2019. urteen artean gauzatu zen, eta hauek ekarri zituen: ponpaketa-estazioa eraikitzea, Arga ibaia gurutzatzen duen eta 181 metroko luzera duen hoditeria kokatzea –zulaketa horizontal bideratu baten bidez egina–, 450 metroko luzera eta 500 milimetroko diametroa duen hoditeria-zati bat egitea eta, azkenik, Arazuri herrian kolektore hustubidea eraikitzea.\nProiektuaren aurrekontua 3.019.124 eurokoa izan da (gehi BEZa), eta Nafarroako Gobernuak finantzatu du, NILSA sozietatearen bidez, bere inbertsioak gauzatzeko sozietate publikoak duen Birjartze Funtsaren kontura. Iruñerriko Mankomunitatea proiektua idazteaz eta obra zuzentzeaz arduratu da.\nAdierazi behar da aurreikusita dagoela proiektuaren hirugarren fase bat egitea. Zehazki, Orkoien herritik ponpaketa-estazio berrira iristen diren kolektoreak aldatzea izango da helburua.\nMankomunitatearen saneamendu-sareak zazpi ponpaketa-estazio ditu, eta kolektoreen 1.678 kilometro. Arazuriko HUA –bertara bideratzen dira hondakin-urak– Arazuriren udal-barrutian dago, eta 40 hektareako hedadura du, Arga ibaiaren meandro baten gainean. 1990ean inauguratu zen, lehen tratamendua zuela (aurretratamendua eta dekantazioa). 1999an, tratamendu biologikoa eta nitrifikazio- eta desnitrifikazio-prozesua gehitu ziren.\nUrari isurketen karga kutsatzailea kentzeko bidea ematen duen prozesua da arazketa, erabiltzearen ondorioz urak eramaten dituen substantziak kenduta. Hartara, prozesu horri esker, ibaien ingurumen-kalitateari eutsi ahal zaio. 2019an, Arazuriko HUAn hondakin-uren 37.487.923 m3 tratatu ziren, eta, beraz, batez besteko emaria 1.192 l/s-koa izan zen.


Talleres Allus-ek DANOBATen alde egin du neurri handiko piezak mekanizatzeko\nDanobat. Talleres allus. Tornu bertikalak.\nTalleres Allus-ek, neurri handiko piezak zehaztasunez mekanizatzera dedikatzen den enpresak, Danobaten jarri du bere konfidantza osoa eoliko-offshore, petroleoa, aeronautika zein ekipo ondasunen arloko neurri handiko piezak torneatu eta fresatzeko. Funtzio anitzeko tornu bertikal bat da VTC-8000-H. Neurri bereziak izango ditu ekipo bakar egiten duena mekanizatu handien sektorean. Estrukturako elementu nagusiak burdin urtu eta burdin estabilizatukoak dira, dardararik izan ez dadin eta makinaren ahalik eta ziurtasunik eta egonkortasunik handiena lortzeko. 220.000 Kg dituen torneaketarako zentro honek 150 Tn-ko pisua, 8.000 mm-ko diametroa eta 4000 mm-tik gorako altuerako piezak onartzen ditu. Langeta bertikalki mugitzeko aukerari esker bai altuera txikia zein altuera handiko piezak mekaniza daitezke kalitate zein zehaztasun handienarekin langeta edozein posiziotan egonda ere. Makina hau teknologiarik aurreratuenekin ekipatuta egonik ondorengo arloetan aplikatzeko gai da teknologia hidrostatikoa:\nX eta Z ardatzetan erabiltzen dituzten irristatzeko gida hidrostatikoak.\nMahaia elementu hidrostatikoen bidez eusten da bai erradial eta axialki\nMakinaren buru hidrostatikoa 105 kW-ko bi motorrez eragiten da eta 170.000 Nm-ko momentu bat eskaintzen dute. Talleres Allus-en tornu bertikalak motorizatutako bi RAM ditu, eta honek bi ardatzekin batera torneatu eta fresatzeko aukera ematen du modu honetan laneko denborak gutxituz. RAM bakoitzaren sekzioa 300 mm-koa da eta 2500 mm-ra arteko irteera bertikala dute . RAM bakoitzak Telebista kamera bat du barnean langileak momentuan bertan ikusi ahal izateko egiten ari den lana. Makinak C ardatz bikoitza du, eta baita bi erreminta biltegi, RAM bakoitzarentzako bat, postu ugarirekin torneatu, zulatu, hariztatu eta fresatzeko erremintentzat eta baita erreminta hauek behar dituzten buru zuzen eta angeluarrentzat, honekin guztiarekin makina guztiz automatizatzea lortuz. Makinak alboko igogailu bat izango du erantsita altuera handiko piezak mekanizatu behar direnerako. Arreta handia jarri da makinaren diseinu ekologikoan, ahalik eta gehien txikituz olio kontsumoak eta arreta berezia jarriz energia aurreztean 'sleep mode' sistema programagarriaren bidez. Tornu hau izateak Talleres Allus-i salto handia emateko aukera emango dio bezeroak lortzeko orduan, martxan jartzean aukera izango baita neurri handiko piezak makina bakarrean bukatzea, lanak ekipo batean baino gehiagotan egin beharrik gabe orain arte bezala, paralelotasun eta elkarzutasun maila handia ziurtatuz.


Euskerabili: TABAKOAREN IRUDIA\nTabakoaren kontrako guda martxan dago aspalditik. Guda krudela erretzaileen iritziz; hil ala biziko guda, berriz, ez-erretzaileen iritziz. Guda honetako azken bataila laster ikusiko dugu: paketeetan tabakoak eragindako ondorio latzen argazkiak ikusi ahalko ditugu. Birikiak belztuta, minbiziak jotako eztarriak … Gaixotasunak gordin gordinean ikustaraziko dizkigute behin betiko erretzeari utz diezaiogun.\nEz dut uste hau azkeneko bataila izango denik, neurri hau hartuta guda ez da amaituko eta laster beste aldekoek neurriak hartuko dituzte irudi hauen efektua ezer ezean uzteko (pitilerak egiten dituztenak baietz aberastu!).\nZer deritzozue tabako paketeetan horrelako argazkiak jartzeari? Zein izango litzateke neurririk egokiena jendeak erretzeari utz diezaion?\nErretzailea naiz eta niri berdin zait argazki horiek paketeetan agertzea. Amaieran, erre nahi baduzu zerbait aurkituko duzu argakiak ez ikusteko, adibidez, pitillera bat erabil dezakezu. Hala ere, Gobernua azalutsa dela uste dut. Alde batetik, jendeak erretzeari uztea nahi dute "Sanidad"-k diru kopuru handia gastatzen duelako erretzen dutenei sortzen zaizkien gaixotasunetan. Bestalde, zer egingo balute tabakoko xergak jako barik?\nArgazkiak argazkiak dira eta azken finean, telebistan ikusten denagatik ohituta gaude bortizkeriaren ondorioak ikustera.Pentsatzen dudana ezinezkoa da baina hobe legoke bat-bateko ondorioak ikustea, agian emaitza positibo batzuk lortzeko.\nOndo iruditzen zait argazkiak ipintzea, beharbada, zerbait egin ahal da. Baina, nire ustez, erre nahi duenak erre egingo du eta argazkiak ez zaizkio inporta. Edozen kasutan, denok dakigu erretzea oso kaltegarria dela gure osasunarako. Benetan pena da gure dirua eta gure osasuna modu honetan galtzen zaigula.\nNire ustez idei hori ona da , jendeak hori ikusi ahal badu , gero gutxiago erreko du , gainera tabakoa oso txarra da mundu guztirentzat eta munduan erretzaile pasivo asko hitzen dira.\nNire ustez tabakoa gehiago balio du , eta horrela jendea gutxiago erre ahal izango zuen .\nTabakoaren kontrako kanpania berria ondo dago.Baina beti bezala, argazkien lehenengo efektuak pasa ondoren, erretzaile gehienek erretzen jarraituko dutela uste dut. Dena den, bakarrik pertsona batek erretzeari uztea lortzeagatik kanpania berria egiteak merezi du.


Arratia: Zapatuko ibiltari bilatzaileak\nBertan ospatu eta gogoratzen ditugu Kristoren heriotza eta gurutzea. Kristau fedea ez dabenek ere, ateoek ere, izen hori erabili barik, ezagutzen dabe mami bera: injustizia, sufrimendu amaiezina, maite dogun orok daukan amaieraren enigma erraldoia... Danok ezagutzen dogu gure bizimoduan eta inguruan dolorea, porrota, bakardadea...\nKristauok Domekea dogu Kristoren biztueraren esperantza barritu eta ospatzeko eguna. Heriotzaren ondoren justizia eta maitasuna nagusituko direla sinesten dogu eta Domekea dogu horretarako egun aproposa. Euskal Herriaren irudi-mundu kolektiboan ere, Aberri Eguna Berbizkunde Igandean ospatzen da. Ateo edo beste federen bateko kideek ere, eduki hori ospatzen dabe: Askapen Eguna, morrontza ororen suntsipena, mundu eta gizarte barriak...\nHala ere, gure bizimodua, zapatuko egun luzeari dagokion bidea da, zapatuko ibiltari eta bilatzaile gara fededunok: alde batean bakardadea, sufrimendua, gurutzea... eta beste mandan, jaiotze barri baten askapena. Poeten, musikoen irudiak dolorez eta esperantzaz eginak dagoz. Eta zapatu gris horretako erromesak gara. Nekeagatik, gurutzeagatik, ezinagatik sufrituz, gaixotu arte... Era berean, nahiak, fedeak, domekeak emondako argiaz beti bidean... esperantzaz jantziak.\nEta gau santu hau dogu horren bermea. Zalantzak arren, argilun eta guztiz, biziaren iturri honetatik edaten dogu esperantzaren ura. Betikoa eta barria. Esperantza hau ez dogu gure beharraz irabazi. Ez da gure meritua. Jainkoaren oparia baino, Jesus biztuz, gure bizitzak eta heriotzak berbiztuz. Jainko Aitak oparitu deusku Kristorengan gaur gabeko esperantza. Amaitzen ez dana. Agortzen ez dana.\n Georges Steiner, Presencias reales, Bartzelona, 1991.\n Sheila Cassidy, La gente del Viernes Santo, Santander, 1992.


"Bilboko Arte Ederren Museoaren buletina: Addenda 1" zure erosketara gehitu da\nAddenda 1: Bilboko Arte Ederren Museoko Antzinako Brontzeak. Taramona-Basabe bilduma\nGure museoan dauden brontzezko antzinako 96 figurek bilduma berezienetakoa osatzen dute. Bilduma Manuel Taramonaren alargun Mercedes Basabe y Cotoner andreak eman zuen dohaintzan 1942an, senarraren nahia betez. 2011n, eta argitaratutako Buletinaren lehenengo 5 zenbakietan sartutako lehenengo 30 artikuluen ondoren, museoak lehenengo Addenda argitaratu du. Duten luzera eta zabaleragatik artikulu bakar batean aztertu ezin daitezkeen bildumen azterketa monografikorako tresna gisa sortu da Addenda. Oraingo honetan, Sevillako Unibertsitateko katedradun eta arkeologo ospetsua den Ramón Corzo irakasleak aztertu ditu brontzeak, sakontasun eta zorroztasun bikaineko lan batean.\nEgilea: Ramón Corzo Sánchez Argitaratze-data: 02/01/2012 Hizkuntza: Euskera, gaztelania eta ingelesa Neurriak: 28 x 27 cm Koadernaketa: Azal arrunta gainazalarekin Orrialde kopurua: 482 Ilustrazio kopurua: 250 (Color)\n25,00 € 1,00 € (BEZ barne)


Espainiako hauteskunde orokorrak tarteko, azken hilabete honek, beste behin, Euskal Herrirako edozein proiektu subiranista zapuzteko eta manipulatzeko balio izan du. Gainera, gezurrezko premisa batetik planteatu da: Ibarretxe Planak, ofentsiba horren sustatzaileek diotenez, Espainiarekiko independentzia jasotzen du. Haren edukia irakurri duen edonork daki, ordea, Estatutua erreformatzeko proposamen bat besterik ez dela, Espainiarekin batera jarraitzeko. Euskal Herrirako edozein aukera subiranistaren etsai porrokatuak eta deklaratuak izaki, ofentsiba horren diseinatzaileek, aldi berean, beldurra eta ikara sortu nahi izan dute herritarrengan oro har, zeinek onetsi edo gaitzetsi beharko bailukete, kasua balitz eta herri-kontsulta edo erreferendum baten barruan legokiekeenean, aukera subiranista eta independentista litzatekeen hori.\nFronte espainolista politiko zein mediatiko guztietatik aritu dira, ikusi dugunez, "informazioak" eta txostenak tantaka filtratzen, guztiak ere xede bakar batekin: Euskal Herriaren edozein aspirazio subiranista eta independentista sabotatzea, sasi-argudio ekonomikoekin edo. "Sezesioaren kostuak" edo "Espainia ezaren kostuak" izan da propaganda horren titularretako bat, zeren kostu horiek, autoreek diotenez, ezinezko egingo bailukete independentzia. Pentsio-sistema propio baten bidera ezintasun ekonomikoa izan da baliatu duten beste argudioetako bat, Ibarretxeren Gobernuak berak enkargaturiko txosten tekniko batean oinarrituz.\nEuskal Herri independente baten bideragarritasun ekonomikoa, baita Euskal Herriko pentsio-sistema baten bideragarritasuna ere, lehenik eta behin, euskaldunek erabaki behar dute, eta, independentziara heltzeko borondate politikorik baldin bada, aurrera eraman nahi diren politikek eta premia batzuei edo besteei une bakoitzean ematen zaizkien lehentasunek determinatuko dute gainerakoa. Euskal Herriak kualifikazio handiko baliabide pertsonalak dauzka, baita baliabide natural eta finantzario nahikoak ere, independentzia ekonomikoki bideragarri egingo luketenak eredu ekonomiko berri baten barruan. Gastu-mota, ELA eta LAB sindikatuek esan dutenez, aukera politiko bat da: auziaren funtsa ez da ea zerbitzu publiko batek defizit handiagoa edo txikiagoa sortzen duen, baizik eta zer motatako gastuari ematen zaion lehentasuna. Alegia, aukera edo borondate politikoa da kontua. Gastu publikoaren berrantolatzeak eta iruzur fiskala errotik kentzeak oraingo politika asko aldaraziko lituzke, eredu ekonomiko berri baten barruan.\nBorondate politikoa edozein prozesu subiranistarako funtsezkoa bada ere, badira, horretaz gain, Euskal Herri independente baten bideragarritasuna bermatuko luketen argudio ekonomikoak ere. Euskal Herriko Komite Ekonomiko eta Sozialaren datuek eta Segurantza Sozialeko Diruzaintza Nagusiaren beraren datuek baieztatzen dute Euskal Herriko Segurantza Sozial baten bideragarritasuna bermatua dagoela. Adibide moduan, aski da seinalatzea Segurantza Sozialak Hego Euskal Herrian 6.200 milioi euroko superabita lortu duela azken bost urteotan. Eta Euskal Herria ekonomikoki Europako Batasunean ezin legokeela diotenak gezurretan ari dira. Alde batera utzita euskaldunok Europako Batasunean egon nahi dugun edo ez, hori gerora ere erabakiko baitugu, Euskal Herriak gaur egun Europako Batasunean sartzeko eskakizun guztiak betetzen ditu: herri demokratikoa izatea eta Europarekin bat datozen datu ekonomiko estrukturalak izatea (defizita, zorra eta inflazioa). Nork esan dezake, zintzotasunez, eskakizun horiek ez ditugula betetzen? Eta, gainera, betetzen ez genituzkeen suposizio faltsuan ere, mundu-mailako ekonomia globalizatu baten barruan, ez da beharrezkoa, gaur egun, Europako Batasunean egotea.\nHauteskundeetako promes ekonomiko laboralak. PSOEk, Moncloako apopilo berriak, hauteskundeetako promesak betetzen hasi behar du orain, eta promes horiek, arlo laboralean zein ekonomikoan, Euskal Herriaren parte bati ere badagozkio. Jakina da, gaur egun geure subiranotasuna baliatzeko moduan ez gaudenez gero, Euskal Herria Madrilgo eta Parisko gobernuen mende dagoela. Ekonomiaren eta lanaren arloko erabaki asko, beste makina bat bezala, han hartzen dituzte, gugandik urruti.\nEnplegu prekarioa eta aldi batekoa ezabatzea, enplegu egonkor eta kalitateko baten mesedetan; burbuila immobiliarioa ezabatzea, gazteek beren etxebizitza erosteko modua izan dezaten; PFEZn aldaketak egitea, errenta apalenen onerako; hileko soldata gutxienekoa 600 euroraino igotzea Ã»orain 460,5 eurokoa daÃ», zeinek hamarka mila pertsonagan izango bailuke eragina Ã»besteak beste, zenbait prestazio sozial jasotzen dituztenenganÃ»... horra hor promesetako batzuk. Euskal Herriaren interesetarako beste puntu giltzarri bat da zer jarrera hartuko duen Sestaoko La Naval eta Babcock Wilcox (BW) enpresen etorkizun zalantzazkoaz, enpresa giltzarriak baitira Ezkerraldean nahiz Euskal Herrian. Sozialisten aurreko etapan, sektore horiek, baita siderurgiakoak ere, birmoldaketa basatia jasan zuten, eta horrek berekin ekarri zuen Euskalduna eta Altos Hornos de Vizcaya (AHV) enpresak ixtea, baita Euskal Herriko altzairu berezietako beste zenbait enpresa ere. Promes egitea erraza da hauteskunde-garaian. Eta are errazago oraingoan, ez baitzuten uste Moncloara iritsiko zirenik. Agindutakoa betetzen hasteko garaia da.


Hiru egun amets egiteko • ZUZEU\nGipuzkoako Hizkuntza Berdintasunerako Zuzendari Nagusiak, Mikel Irizarrek, aurkeztu berri den hizkuntza eskubideak bermatzeko protokoloa hartu du ahotan, Piperrautsa blogean idatzi duen “Hiru egun, amets egiteko“ sarreran.\nIritziak jasoko dira kultur hiriburutzaren gainean, balantzea eta balorazioa egiteko ordua heldu baita. Nik meritu handi bat eman behar diot: hizkuntzen esparruan egin duen ekarpen bikaina. Lehenik eta behin, euskarak eta komunitate euskaldunak presentzia handia eta duina izan du urteko programak, ohikoaren oso goitik. Aldeak alde, Bartzelonako Joko Olinpikoetan katalana ‘ikusi’ genuen bezala ikusi dugu euskara eta euskalduna aurten, ezohiko tokian eta mailan.\nHori gutxi ez, eta bigarren ekarpena azpimarratu nahi dut: euskal gizarteari bistaratu dio Europan –eta munduan- dagoen hizkuntza-aniztasuna, hizkuntza hegemonikoetatik harago. Ikuspegi berri honek baditu bi bertute: bat, gure ahaleginaren neurria ematen digu, lortu dugunaren tamaina, hizkuntza gutxituen tropelean aurrean baikabiltza; bestetik, erantzukizun galanta ezartzen digu gu baino ahulago dauden komunitateekin, haientzat bidegile baikara, bidelagun izan gintezke. Elkartasun linguistikoaren ideia aipatu da egunotan. Uste dut asko daukagula emateko eta asko jasotzeko. Ziur nago emate eta hartze horrek bizkortu egingo dituela gure eta beste guztien prozesuak.\nHiru egun amets egiteko Hiru egun amets egiteko Hiru egun amets egiteko Hiru egun amets egiteko


Gramsciren sei gutun kartzelatik\nAlex Gurrutxaga|2017/05/18 Eguneratua:\n“Mesedea egin nahi bazenit, zure egun bat kontatu behar zenidake, ohetik jaikitzen zarenetik gauean lotaratzen zaren artekoa. Horrela nik hobeki irudikatu ahal izango dut zure bizitza, eta zure egitada gehienak. Deskribatu iezadazu giroa ere, lagunak, maisuak, abereak, dena: idatzi ezazu apur bat aldiko, horrela ez zara nekatuko, eta idatz ezazu barrea eragiteko bezala, zuk ere poza har dezazun”.\nAlex Gurrutxaga|2017/04/21 Eguneratua:\n"Zer du bereizgarri literaturak? Adibidez, Elena Ferranterena literatura ona dela diotenek zer ikusten diote literatura horri?\nAlda Merini poeta\nAlex Gurrutxaga|2017/03/15 Eguneratua:\nAlda Merini italiar poeta aurkeztu nahi dizugu gaurkoan. Alda Merini (1931-2009), Milango poeta, XX. mendearen bigarren erdiko ahots poetiko interesgarrienetakoa da.\nNatalia Ginzburgen Oroitza\nAlex Gurrutxaga|2017/02/09 Eguneratua:\nNarratzaile handi baten poema izango dugu hizpide oraingoan.\nR. Antelme: Kontzentrazio esparrua eta giza espeziea\nAlex Gurrutxaga|2017/01/18 Eguneratua:\nArmiarma web orrian tarteka-marteka argitaratzen dituzten testu itzulien artean, berriki, Robert Antelmeren Gizakiaren espeziea-ren zatitxo bat jarri digute eskura. Antelme nor izan zen eta zer idatzi zuen gogoratuko dugu.\nAlex Gurrutxaga|2016/12/22 Eguneratua:\nEz izutu: Bibliaz hitz egitera gatoz. Eguberrien aitzakian, liburuen liburua izango dugu hizpide. Baina ez gatoz predikatzera. Ohi bezala, literaturaz aritu behar dugu, eta, alde horretatik, Biblian badago zeri erreparatua.\nKooperazioa ala lehiakortasuna\nAlex Gurrutxaga|2016/11/29 Eguneratua:\nJoxe Azurmendiren Gizabere kooperatiboaz eta Kepa Altonagaren Darwin geurean liburuak bidelagun, kooperazioaz eta lehiakortasunaz gogoeta egitera gonbidatu nahi zaitugu.\nAlex Gurrutxaga|2016/10/25 Eguneratua:\nBerriki Elena Ferrante ezizenaren azpian dagoena nor den zabaldu da. Zergatik zabaldu du kazetariak kontua? Egin behar al zuen? Literaturari mesede egiten dio ala ez?\nBeti Leo Ferre (1916-1993)\nAlex Gurrutxaga|2016/06/01 Eguneratua:\nLeo Ferre (1916-1993): anarkista deklaratua, kantaria, poeta, pianojolea, orkestra zuzendaria…\nAberria eta poesia\nAlex Gurrutxaga|2016/04/04 Eguneratua:\nEuskal Modernismoaren hastapenetatik gaur arte, eremu poetikoan maiz islatu izan da aberriarekiko kezka.


Bete bako asmoa - bizkaie.biz\nAntxina-barri IV. urtea // 153. zenbakia\nJesus Galindezen bizitza\nGerrea hasi eta berehala, Galindez demokraziaren alde eta altzautakoen kontra burrukan hasi zan. Lehenengo, EAJk preso eta desagertutakoen kasuak argitzeko Madrilen antolatutako bulegoan hasi zan lanean. Urrian, Eusko Jaurlaritzea eratzerakoan, bulego hori erakundearen ordezkaritza lanak beteten hasi zan. Irujo jeltzaleak Justizia Ministro kargua hartu eta Galindez haren aginduetara jarri zan, Kartzeletako Zuzendaritza Orokorreko Abogadu Aholkulari legez. Gerrea aurrera joan ahala eta fronteak gero eta gitxiago izanda be, ez eban bere lana itxi eta gerrearen azken egunetan Brigada Vasco-Pirenaican bete ebazan lege aholkularitza lanak.\nGerrea amaitzear egoanean, Frantzia aldera egin eban alde Galindezek. Baina Frantzian gero eta erbesteratu gehiago egozala eta, Gobernua hainbat arazo jarten hasi zan. Beraz, ez zan euskaldunentzako leku aproposena eta, euretariko askok eta Jaurlaritzeak berak be holan esanda, alde egin behar izan eben. Leku aproposena Atlantikoaren beste aldean egoan: Ameriketan.\nFrantziatik Dominikar Errepublikara jo eban Galindezek beste hainbat euskaldunegaz batera, herrialde haretan diktadore zan Leonidas Trujillok be holan eskatuta.\nBertara heldu eta Galindez unibersidadean irakasle lanak egiten hasi zan. Gobernuak berak be aholkua eskatzen eutson eta Nekazaritza sailerako be lanean izan zan aldi batean. Bitartean, Eusko Jaurlaritzearen ordezkari ardurea eroian Galindezek eta tartean Estadu Batuetako zerbitzu sekretuekaz be egiten eban lan.\nBaina Galíndez gero eta arduratuago egoan Dominikar Errepublikan ikusten ebazan bizi baldintza okerren ganean eta bere desadostasuna gero eta argiago erakusten eban. Egoera honetan, Trujilloren ganeko liburua idazten hasi zan. Diktadorearen inguruko hainbat zehaztasun batu eta, batez be, herrialdean bizi zan egoerea salatu ebazan.\nHartutako bide honek ez eutson kalterik baino ekarri eta ikusiz Trujillo agintaria gero eta haserreago egoala beragaz, 1946an Jaurlaritzeak New Yorken eukan ordezkaritzara alde egitea erabagi eban. Uriburu horretan desagertu zan handik hamar urtera martiaren 12an. Danen begiradak Trujillorengana bueltau ziran.\nHil eta gero bere gorpua Amurriora eroatea eskatu eban Galindezek baina ez eban bere asmoa beteta ikusiko. Ezta desagertu eta 50 urte geroago be.\nGaurko honetan Jesus Galindez dakargu pantailara. Martiaren 12an bete ziran 50 urte New Yorkeko metro sarrera batean azkenengo biderrez ikusi ebenetik. Baina Jesus Galindez Suarezen historia lehenago hasi zan, 1915eko urriaren 12an Amurrion jaio zanean.\nLehenego urteak Madrilen\nGazterik, zortzi urtegaz, ama hil jakon eta Galindez sendia Madrilera joan zan. Zortzi urte egon zan Madrileko Chamartin auzoan Jesusen Lagundiak eukan ikastetxean. Bertan Zuzenbideko ikasketak egiten egon zan Madrilen ziran beste euskal ikasle batzukaz eta Eusko Ikasle Batza ikasle sindikatuko kide egin zan. Handik, abertzaletasun ideiatara hurreratu zan. Pentsaera honek aitarengandik urrunduko eban Galindez. Euskal abertzaletasun ideietarako hurrekotasunak 1932an EAJ alderdiko kide egitera eroan eban.\nUrtebete geroago, hamazortzi urtegaz, Madrilen idatzitako lehenengo bi liburuak argitaratu ebazan: ‘M. N. y M. L. Tierra de Ayala, su Señorío y su Fuero’ eta ‘Ideas políticas de Saavedra Fajardo’.\n1936ko bagilaren 20an Zuzenbidean lizentziau zan Zuzenbide Zibileko Katedran eta irakasle laguntzaile lanak beteten hasi zan. Baina beste kasu askotan pasau zan moduan, Galindezen ibilbidea be gerreak ebagi eban.\n('Jesús Galíndez: artículos políticos -1943-1956'), Alderdi Argitaletxea


Zer da gutun soziala – Baigera\nOn otsaila 4, 2014 otsaila 4, 2014 By gerraodriIn Kategoriarik gabe\nBadira urte batzuk, herritarrok krisi ekonomikoa deritzogun egoera pairatzen ari garela. Ondorioak ezagunak dira herritarrontzat; murrizketak sektore publikoan, prestazio sozialen gabezia, langabezia, etxe-gabetzeak, pobreziaren areagotzea… Urteak dira, era berean, gobernuek herritarroi ezartzen dizkiguten erreforma eta murrizketen aurrean, mobilizatu eta beste eredu bat exijitzen ari garela. Gobernuen erabakiek, botere ekonomikoen interesei erantzun beharrean, herritarron beharrei erantzun behar diela exijitzen ari garela. Baina erreformei ez esateak, ez digu sistema sozio-ekonomiko justu bateranzko biderik erakutsi. Pertsonen eskubideak oinarri izango dituen sistema sozio-ekonomiko justu bat eraiki behar dugu.\nHorri erantzutera dator Eskubide Sozialen Gutuna. Eredu berriaren oinarriak jartzeko tresna izan nahi du. Herritarron behar eta eskubideak zehaztu, eta hauek bermatuko dizkigun eredu berria definitzea du helburu, instituzio publikoei beronen gauzapena exijituz. Helburu hauek egikaritzeko modu bakarra, gutun soziala guztion artean egitea da herriko sektore guztien helburu eta aldarrikapen guztiak barne bilduko dituen prozesu bat irekiz, nahi eta nahi ez, guztion parte hartzea bermatuko duen prozesu bat irekiz.\nHorregatik, Azpeitian ere eztabaida prozesu bat irekitzera goaz. Sektore ezberdinei, euren arazoen inguruko gogoeta eta aldarrikapenen bilketa egiteko eskatzera, berauen parte hartzerik gabe, oinarririk gabeko tresna litzatekeelako Eskubide Sozialen Gutuna. Umezurtz munduratuko litzateke.\nEskubideen Gutunaren osaketa egin ondoren, beronen gauzatzearen prozesua letorke. Guztion artean eginiko Gutuna izateak, guztion indarren batuketa ahalbideratuko liguke, instituzioei beronen gauzatzea exijituz. Bide honetan, HLEren (Herritarren Lege Ekimena) aukera gauzatzea aurreikusten dugu, Eusko Legebiltzarrean aurkeztuko litzatekeelarik. Baina ez dugu Eskubideen Gutunaren erabilera HLEaren aukera honetara bakarrik mugatzen. Herriz herri eta auzoz auzo eginiko prozesu integral batek, lekuan lekuko instituzioei interpelatzeko eta herritarren beharren araberako erabakiak hartzea exijitzeko modua ematen digu.\nOndorioz, Azpeitiko beste sektore sozialekin batera, eztabaida prozesuan parte hartzera gonbidatzen zaituztegu, guztion parte hartzearekin soilik osatuko dugulako instituzioen politikan eraginkorra izango den tresna.\nELA, LAB, ESK, STEE-EILAS, EHNE, HIRU, CNT, CGT-LKN,AHT Gelditu! Elkarlana, Anitzak, Arabako Pentsionistak,Argilan, Asamblea abierta en defensa de las prestaciones sociales, Asamblea de invisibles, Distintas asambleas de parados y paradas de Bizkaia y Gipuzkoa, Askapena, Asociación de Trabajadoras del Hogar, Asociación de vecinas y vecinos de Bilbao la Vieja, Barrenkale, Berri-Otxoak, Bilgune Feminista, Bizkaiko Emakumeen Asanblada, Colectivo de Parados de Iruñerria, Coordinadora de grupos de San Francisco, Bilbao la Vieja y Zabala, Danok lan, Desazkundea, Eginaren eginez,Eguzki, Elkartzen, Erromoko Greba Batzordea, Eskuz Esku, Ezker Gogoa, Euskal Herriko emakumeen mundu martxako plataforma, Gipuzkoako pentsionisten duintasun elkartea, Ikasle Abertzaleak, Harresiak Apurtuz, Kakitzat, Komite Internazionalistak, Lanegia, M15M Bizkaia, Matxingune taldea, MDMA Taldea, MOC, Mugarik Gabe, Mujeres del Mundo, Pentsionistak Martxan, Plataforma por los derechos sociales de Gasteiz, Plaza Beltza Kultur Elkartea, Posada de los abrazos, Renta Básica Universal Taldea, Salhaketa, Sare Antifaxista, SOS Racismo- SOS Arrazakeria, Urtxintxa eskola, Zazpigarren alaba.


“BARTZELONAK SELEKZIOAK GARAITUKO LITUZKEEN TALDEA DU” : KIROLETIK\n18 Abe, 2020 Kiroletik, Irratsaioa, Kirolak, Irun, Antxeta Irratia, Bidasoa, Bartzelona, Iker Serrano, Jacobo Cuetara, Sacyr Liga Asobal\nLehen itzulia bukatzeko, Bidasoak Bartzelona ahalguztidunaren aurka jokatuko du. Lehen sailkatuaren eta bigarrenaren arteko neurketa sutsua izango da.\nIritsi da eskubaloi eta Bidasoaren zaleak hainbeste itxaron behar izan duten neurketa. Artalekura ikusleak hurbildu ezin badira ere, talde irundarraren jarraitzaile orok Bartzelonaren aurkako neurketaren esperoan igaro du lehen itzuli osoan zehar. Denboraldiko hirugarren jardunaldian jokatu beharreko neurketa, bihar 12:00etan jokatuko da. Minbiziaren aurka dirua jaso nahian, Bidasoak arrosa koloreko kamisetakin jokatuko du eta nork daki, agian zortea eman lezake.\nPrebiaren izenburuak dioena oso potoloa da, horrela deskribatu du Jacobo Cuetarak, Bidasoako entrenatzaileak, bihar aurrean izango duen taldea: “Bartzelona honek munduko selekzio onenak garaitzeko gai da”. Are gehiago, “Asobal ligako hirugarren sailkatuari 16 goleko aldeaz irabazi zuen, laugarrenari 11 golengatik eta pasaden jardunaldian, Bada Huesca 39-19 txikitu zuten”, gehitu du. Horrelako adierazpenekin zaila dirudi Bidasoak garaipena lortzeko aukerak izan ditzakeela pentsatzeak, baina Bidasoaren maila ere goraipatu nahi izan du. “Argi dago ez gaudela Bartzelonaren mailan, baina Asobal Ligako bigarrenak gara eta norbaitek Bartzelona garai badezake, gu gara. Ia ezinezkoa da, baina batzuetan horrelakoak gertatzen dira”. Horrelako neurketetan, zalegoaren presentzia zinez garrantzitsua da; biharko egunean, Bidasoako bazkideak ezin izango dira presente izan, eta horrek, Cuetararen ustez, “garaipena eskuratzeko aukerak murrizten ditu”.\nJokalarientzat munduko onenen aurka jokatzea beti izaten da berezia, beti izaten dute presente aukera nimiñoa hauei min handiena emateko. Iker Serranoren, Bidasoako kapitainaren, esanetan, “badakigu oso neurketa zaila dela, munduko jokalari onenetarikoen aurka jokatuko dugula, baina beti duzu garaipena lortzeko esperantza. Taldea gogotsu dago, behingoz, Bartzelona garaitzeko aurrerapausua emateko”. Azken urteetan Bidasoa gero eta hurbilago izan du garaipena, Bartzelona sufriarazi du, baina 2002 urtetik ezin izan dute talde kataluinarra garaitu. Talde irundarraren kapitainak, desiraz eta positibotasun beteriko mezua bidali nahi izan die bihar telebistan neurketa jarraituko duten Bidasoazale guztei: “badakigu urtea zaila izaten ari dela, gustatuko litzaiguke biharko neurketa gure zalegoarekin bizitzea, baina horri ere aurre egingo diogu eta gure ahalmen guztiekin, zaleentzako garaipena lortzen saiatuko gara”.\nRacotea eta Matheus Da Silvak ez dute jokatuko.\nErasoan eta defentsan bi baja garrantzitsu izango ditu Bidasoak biharko neurketari begira. Biek, Dan Racoteak eta Matheus Da Silvak, bi metroak gainditzen dituzte eta Bartzelona bezalako talde baten aurka, jokalari altuak pistan izatea ezinbestekoa izaten da. “Garaipena lortzeko aukera gutxi bagenituen, Racotea eta Da Silvaren bajekin are gutxiago, jokalari garaiak eta garrantzitsuak dira guretzat, zer esanik ez Bartzelonaren aurka”.\nHorrekin guztiarekin, Bidasoak bihar lehen itzuliari amaiera emango dio, garaipena lortu ala porrota jasan, sekulako lehen itzulia: 26 punturekin Sacyr Asobal Ligako bigarren sailkatuak, Errege Koparako sailkatuak eta Asobal Koparako sailatuak.


ABENTURA BERTIZEN | Maria eta Jose IkastetxeaMaria eta Jose Ikastetxea ABENTURA BERTIZEN – Maria eta Jose Ikastetxea\nHasiera › BERRIAK › LH_B › ABENTURA BERTIZEN\nMaiatzaren 31 eta ekainaren 1ean, LH 5. mailako ikasleok Bertizen hainbat abentura bizi izan ditugu. Eguraldi beroa eta giro ederra izan dugu.\nAsteazkenean autobusa hartu eta Nafarrorantz abiatu ginen, Narbartera iritsi, trasteak aterpetxean utzi eta herrira oinez joan ginen. Han frontoian eta parke txiki batean jolasean ibili ginen, han, bertan bazkaldu genuen.\nArratsaldean, Bertiz Natur Parkera joan ginen, parajeari buruzko azalpena eman ziguten maketa baten bidez eta bideoa ikusiz. Gero, bisita gidatuan Lorategi Botanikoa ikusi genuen, hango landare eta zuhaitz ederren artean ibili ginen.\nHurrengo goizean Zuhaitz Parkera joan ginen eta han segurtasun neurriak jarraituz, zuhaitz batetik bestera ibili ginen. Bertan tirolina zegoen eta jeitsiera dibertigarriak egin genituen. Bukatzeko geziak jaurti genituen eta nahiko ondo moldatu ginen.


SVEN LÜTTICKEN: HIRI GLOBALISTA ETA ITUN LURTARRAK - Bulegoa z/b\nHegoalde globaleko migrazioari eusten ahalegintzen den bitartean, globalizazio neoliberalak etengabe bideratzen ditu kapitala, erbesteratuak eta turistak metropoli-zentroetara, eta hango biztanleen bizitza eta lana gero eta gehiago zailtzen ditu, eta iraunkortasuna gutxitu. Lehen, kontua zen jakitea ea posible zen globalizazio-mota berri bat izatea (altermundialismoa). Gaur, galdera honela birformulatu ahal dugu: nola bideratu politika egiteko forma lurtar bat globalizazioaren barruan eta haren kontra? nola egin dezaketen ekimen (trans)lokalek globalizazioaren azpiegitura batzuen erabilera kritikoa, itunak eta korapiloak sortzeko giza bizitzen eta gizakienak ez diren bizitzen formen eta, orobat, planeta osoaren espoliazio estraktibistari aurre egiteko? Jakina, galdera horiek ezin dute dena barnean hartu. Hala ere, eguneroko praktikako agindu kontraesankorretan dute sorburu; are gehiago artearen munduan, globalizazioaren onura hartzen baitu.\nSven Lütticken-en Hiri globalista eta itun lurtarrak da aldizkako topaketen bidez egituratzen den Space is The Place / The Place is Space programako hirugarren topaketa. Programaren helburua da artea praktika kritiko gisa aztertzea, tresnak eskaintzen baititu gelditzeko, begiratzeko eta munduan kokatzeko, edota egoerak sortu, bizitzeko moduak iradoki eta espazioa sortzeko.\nSven Lütticken artearen historiako irakaslea da Amsterdameko Vrije Universiteit-en. Hainbat liburu idatzi ditu, besteak beste, Cultural Revolution: Aesthetic Practice after Autonomy (Sternberg Press, 2017). Orain dela gutxi “Toward a Terrestrial” saiakera argitaratu du e-flux journal-en, eta aurki aterako den Futurity Report (Sternberg Press) editatu du Eric de Bruyn-ekin batera.


Doktore tesia - Definición y diseño de un modelo de Inteligencia Competitiva (IC) para optimizar el proceso de toma de decisiones empresariales estratégicas. Identificación de los factores críticos de éxito mediante el contraste con la red de expertos en ámbito nacional - Ideko\nAdimen Lehiakorraren (AL) eredu baten zehaztapena eta diseinua, enpresan erabaki estrategikoak hartzeko prozesua optimizatzeari begira. Faktore kritiko arrakastatsuen identifikazioa, nazio eremuko adituen sarearekin kontrastatuz\nTesi honetan, aukerak, mehatxuak eta arriskuak identifikatzeko eta ondorengo erabaki estrategikoak hartzeko prozesua hobetzeko behar den erremintatzat hartzen da Adimen Lehiakorraren kontzeptua. Proposatzen den ereduak ikuspegi orokor, holistiko eta integratzaile berria jasotzen du, berrikusi den bibliografian topatu ez dena. Espainiako adituen komunitatearekin kontrastatu denez, faktore kritiko nagusiak identifikatu ahal izan dira.\nMakina-erreminta jasangarriak diseinatzeko eredua\n2009 KO AZAROA\nEkoizpen prozesuak berriro diseinatzean Value Stream Mappin teknika ezartzeko ahalmenaren analisia\n2007 KO URTARRILA\n2007 KO APIRILA


Mugako nire lagunei. Ipar Euskal Herria Karlistadetan. 1833-1876 — Museo Zumalakarregi Museoa\nA mis amigos de la frontera esaldiarekin hasten da Santa Kruz apaizak Lillen (Frantziako iparraldean) konfinatuta zegoela idatzi zuen eskutitz bat, oso hedatua, haren karlismoarekiko leialtasuna berresten duena. Eta haren bidez defini dezakegu erakusketa honen helburua: protagonistek “muga” gisa definitutako lurraldean karlistaldiek zer-nolako eragina izan zuten aztertzea. Lurralde horrek Euskal Herri kontinentala barne hartzen du oso-osorik.\nKontrabandoaren bitartez horniduren iturri, konspirazio eta espioitza eremu, gerra gertaeren informazioa Europa osora hedatzeko talai paregabea, karlistek bertako biztanleengan laguntza zabala jaso zuten.\n· Lehenengo Karlistada\n· Europako potentziak\n· Bigarren Karlistada\nGerra Karlistak Ipar Euskal Herrian\n· Prentsa: Jakiten lehenak\n· Muga: Mendien beste aldean\n· Erregegaien joan-etorriak\n· Muñagorri: Bakea eta Foruak\n· Baionako Batzorde Karlista: Armak, dirua eta propaganda\n· Xaho: Zazpiak bat\n· Karitatea: Zaurituei Laguntzeko Elkarte Katolikoa\nKarlismoa irudi kolektiboan\n· Argitalpenak: Baionako inprenta\n· Imajinarioa: Erromantizismoa eta idealizazioa\n· Karlisten oroigarriak: historiatik mitora\nErakusketako katalogoa (PDF)\n· Alexandre Fernandez; Gerra karlistak, XIX. mendeko Europan\n· Jean-Paul Jourdan; Mugaren inguruko mugimenduak\n· Jean-Claude Drouin / Nathalie Rillot; Frantziar legitimistak eta espainiar karlistak: erregearen aldeko gurutzada\n· Vincent Garmendia; Karlismoaren ikuspegi berezi bat. Idatzi karlistak eta karlisten aldekoak, Frantziako lurretan\nErakusketaren edukien zerrenda\nErantsitako CDaren edukiak Argitaragabeko eskuizkribuak\nEuskal Museoaren gaikako bibliografia\nZumalakarregi Museoaren gaikako bibliografia\nKredituak eta eskerronak\nMusée Basque et de l’Histoire de Bayonne & Zumalakarregi Museoa\nLaguntza eskaini duten instituzio eta partikular hauei beraien esker ona adierazten diete.


Antonio Vega hil da • ZUZEU\nAntonio Vega hil da\nNacha Pop taldean hasi zuen musika ibilbidea Antonio Vegak, Bere lehengusu Nacho Garcíarekin batera. 1978an izan zen hori. Elkarrekin 10 urte egin zituzten, eta Movida Madrileña delakoaren ikur bilakatu ziren.\nTaldeak egin behar zituenak eginda, Antonio Vegak, bakarrik hasi zuen ibilbidea. Eta Nacha Pop atzean utzita kaleratu zuen lehen lana 1991an iritsi zen. Guztira, 18 disko kaleratu zituen, azkenekoa duela 4 urte, “3.000 noches con Marga” izenenekoa. Joan den urtean hala ere, hastapenetara itzuli, eta berriz ere elkartu ziren 80ko hamarkadako taldeko kide berberak, Espainian zehar bira egin asmoz.\nApirilean Antonio Vegaren gaisotasunak behin betiko apartatu zuen eszenatokietatik, eta gaur, neumonia baten ondorioz, hil egin da. Hor duzue, bere kantarik famatuena, hainbat zerrendatan eta hainbat kritikarien ustetan, espainiako poparen abestirik onena.\nAntonio Vega, musika\nAzken Portuko literatura egunak, Lertxundi, Aranbarri eta Maiarekin


Piarres Larzabal Kolegioa - Elur maluten artean gabiltza denak jolasean...\nElur maluten artean gabiltza denak jolasean...\nMartxoaren 12an, larunbatez, goizeko 6.00etan zuen hitzordua kolegioko 4. eta 3.eko ikasle talde batek. Otobusean sartu eta, Gouretteko bidea hartu zuten.Iritsi orduko, lehenik, eskiak eta zapatak hartu dituzte, eta bigarrenik taldeetan ezarri. Goizeko 10.00etan hasi dira mendi xurietan eskiatzen 5.00ak arte, anartean piknika baten inguruan elkartuz, pausa bat egin dute.\nHona hemen ikasle batzuen lekukotasunak :\nKiera, Fiona, Urtzi : "Orokorrean, dena ongi pasa da, inork ez du minik hartu baina batzuk erre egin dira..."\nNahia : "Dena ongi zen, salbu nire eskiak beti bakarrik kentzen zirela..."\nHaizea : "Asko maitatu dut, giro oso ona bazelako, mendietan anhi genuena egiten baitgenuen. begiraleak oso txintxoak eta irringarriak ziren. Autobusean ere oso ongi pasa da. Nahiz eta eskien alokazioan ez ziren batere atseginak, dena oso ongi antolatua izan da."\nJeanne : "Oso atsegina izan zen lagunekin joatea eskiatzera, nahiz eta laburra izan den."\nOier, Ion, Unax : "Oso ondo pasa dugu begiraleekin eski ateraldian, pista gorriak jeitsi ditugulako."\nHodei : "Eguna oso ona pasa dut goizetik arratsalderaino lagunekin eskiatzen. Goizean kurtsoa hartu eta, arratsaldean pista urdin eta berdeak egin ditugu denen artean. Nahiz eta aldi bat baino gehiagotan erori naizen, espero dut heldu den urtean berriz joateko aukera ukanen dudala !"\nSantxoren bideoa ikusteko, klikatu hemen.


Mihi ariketa kolektiboa - Sakana - Guaixe.eus\nGuaixe 2018-11-30 08:42\nEuskaraldian parte hartzen ari diren irintarrak. Argazkiak: utzitakoak.\nZortzi egun dira Euskaraldia hasi zela eta makina bat sakandarrek ahobizi edo belarriprest rolean sartuta euskarari arnas berria ematen ari dira. Astelehena bitarteko azken txanpan txaparik ez kentzeko gonbidapena egin dute.\nIzan da txapa lotarako ere kendu ez duena. Izan da txapa galdu eta bilatzen segitzen duena. Izan da etxetik ateratzean txapa jantzi ez eta haren bila bueltatu dena. Izan da txaparik gabe eguna kezkatuta pasa duena. Izan da bi txapadun gaztelaniaz ikusi eta min pixka bat sentitu duenik. Izan da arropa zintzilikatzen ari zela txapa opatu duenik. Izan da txapak ikusi eta gero izena eman nahi izan duenik. Izan da egunean zehar euskaraz esaldi batzuk esateko gai izan eta ohera pozik sartu dena. Izan da… eta da Euskaraldiko ikurra, txapa. Hotza egiten duenez, hura agerian eramateko nahikoa lan ematen die hainbati.\nIkur borobil bat, aho edo belarri bat dituenak. Hain gauza txikiak halako konplizitatea sortuko zuenik parte-hartzaile askok ez zuten sinistuko. Izan ere, ezezagunak direnen agurrak jaso dituzte. Orain txapengatik jabetzen dira asko orain arte ondoan izan duen pertsona hori euskalduna dela edo euskara ulertzen duela. Txapagatik ez bada telefono iruditxoagatik orain arte gaztelaniaz ziren elkarrizketa batzuk euskaraz edo elebidun bihurtu dira. Txapek ariketan parte hartzen ari garenak elkarrekin komunean zerbait dugula erakutsi dute, elkarrekin komunean euskara dugula adierazten digute. Bestetik, Euskaraldiak euskararen inguruan hausnarketa egiteko balio izan dio jende askori.\nArbizuarrak Euskaraldiarekin bat egin dute.\nGaur zortzi hasi zen Euskaraldia: 11 egun hizkuntza ohiturak aldatzeko ariketa soziala hasi zela. Pasa den ostiralean abiatutako ekimenera ahobizi edo belarriprest rola betetzera batu diren sakandarrak, beraien hizkuntza ohiturak aztertu eta aldatzeko ariketa egiten ari dira.\nAhobizi rola hartu dutenek euskara ulertzen duten guztiei 11 egunetan euskaraz hitz egitea erabaki dute; ezezagunei berriz, lehen hitza euskaraz egiten diete (ulertzen baldin badute, euskaraz jarraitzen dute). Belarriprest rola hartu dutenek, berriz, euskaraz hitz egiteko gai diren mintzakide guztiei euskaraz hitz egiteko gonbitea egiten diete.\nEuskaraldiko mendi martxa egin zuten lakuntzarrak.\nIzen ematea gora\nAstearte gauerdian itxi zen ariketan izena emateko epea. Euskaraldiaren lehen egunetan ekimenera batu nahi izan duten herritarren kopurua handia izan da. Jakina denez, bi baldintza daude Euskaraldian izena eman ahal izateko: 16 urte baino gehiago izatea eta euskara ulertzeko gai izatea. Izen-emate epea itxita, 220.000 lagun izan dira www.euskaraldia.eus webgunearen bidez edo herrietako batzordeek jarritako informazio guneetan izena eman dutenak.\nLizerretarrak San Klementetako eta Euskaraldiko tripoteoan.\nEuskaraldiko parte-hartzaileek eure esperientziak hiru bidetatik partekatu dezakete. Batetik, Euskaraldiko web gunean partaideak egunero-egunero ari dira beraien esperientziak bidaltzen. Bestetik, sare sozialen eta interneteko bestelako webguneen bidez, beraien egunerokoa egiten ari diren herritarrak asko direla ere aipa daiteke. Eta, azkenik, herriz-herri, belarriprest eta ahobizien artean esperientziak trukatu eta bizipenak partekatzeko bilguneak antolatzen ari direla ere azpimarratu behar da.\nAriketaren azken egunetarako zenbait ohar zabaldu dituzte Euskaraldiaren sustatzaileek partaideen artean. Duela zortzi egun hasitako ariketari eutsi eta identifikazio ikurrak abenduaren 3rarte soinean eramateko deia egin dute batetik, horrek ariketa egiteko babesa eskainiko baitie ahobizi eta belarriprest guztiei. Bestetik, Euskaraldia esperimentaziorako ekimena ere badela gogora ekarri dute, ekimenaren eragina neurtzeko ikerketa egiten ari dela azpimarratuz eta partaideek hurrengo egunetan jasoko duten bigarren galdetegia bete dezatela eskatuz. Azkenik, egunero-egunero sareen bidez zabaltzen ari diren gomendio eta aholkuen bidez beraien buruak prestatzen jarraitzea proposatu diete izena eman duten herritar guztiei, Euskaraldia ahalduntze ariketa bat dela gogora ekarriz.\nEuskararen Nazioarteko Egunaren bezperatan, azken asteburua bertan izanik, herriz-herri topagune eta bilkurak ugaritu egingo dira hurrengo egunetan. Euskaraldia bukatzeko ekitaldiak partaide guztien bilgune izatea espero dute antolatzaileek eta dei egin diete herritar guztiei, Euskaraldian izena eman dutenei eta ez dutenei ere, ekitaldi horietan parte har dezaten. Herriz-herri eta entitatez-entitate osatu den milaka boluntarioren sare zabala dago Euskaraldiaren azken txanpako antolaketa lanei heltzeko prest.\n16:30ean Jolasak eta txokolate-jana, elkartean.\n21:30ean Bertso-afari musikatua Oskar Estanga eta Maialen Arzallusekin, Lakuntzako Pertza elkartean.\n18:30ean Hasiera baten bukaera edo bukaera baten hasiera? Ekitaldia, kultur etxean.\n19:00etan Euskara, nazioa eta estatua dokumentala eta euskaldun berriekin mahai ingurua. Ondoren, euskaldun berri eta euskara ikasleei omenaldia eginen diete, udaletxean.\n11:45ean Kalejira, Bandako kideekin Zumalakarregi plazatik eta Gaitariekin Foru plazatik.\n12:00etan Euskaraldiko eta Euskararen eguneko ekitaldia, kultur gunean.\nAbenduak 2, domeka\n19:00etan Zoaz pake santuan antzezlana, kultur etxean.\nAbenduak 3, astelehena, Euskararen eguna\n19:00etan Euskal abestien kontzertu txikia eta txistor-jan goxoa ere, plazan (eguraldi txarrarekin, frontoian).


Ayalde Haur Hezkuntza | Ikastetxe Kontzertatuta Loiun\nAyaldeko Haur Hezkuntzan haurrak dibertituz ikasteko proiektu pedagogiko bat eskaintzen dugu. Proiektu hau, arreta pertsonaleko eta maitasunezko giro batean haurren heziketa goiztiarra eta integrala familiei eskaintzeko helburuarekin sortzen da.\nAyalden ikasketa arazoen prebentzioa, hautematea eta jarraipena helburu dituen Orientazio Psikopedagogikoko kabinete bat dugu.\nHaur Hezkuntzako lehen zikloko ikasleek ingelesez, euskaraz eta gazteleraz egiten dituzte eguneroko moduluak.\nBigarren zikloan, eguna hiru modulutan banatzen da, gazteleraz, ingelesez eta euskaraz, eta parekotasunean lantzen dira eskola-orduetan. Hizkuntza hauek komunikazio-hizkuntza bezala lantzen dira ikasgai ezberdinetan. Gure proiektu hirueleduna aitzindaria da Euskal Autonomia Erkidegoan.\nCOAS HEZKUNTZA TALDEKO partaide izanik, Ayaldek honekin eta taldeko gainontzeko ikastetxeekin batera, gurasoak beraien haurren heziketaren arduradun nagusiak direla uste du eta ikastetxeak ekintza horretan laguntzen duela modu delegatuan. Ikastetxea-familia binomioak funtzionatzen duenen soilik lortzen dira ikaslearen heziketa helburuak.\nIkastetxetik gurasoen parte-hartzea bultzatzen da ezarritako bideen bitartez (Ikasturteko arduradunak diren aiten eta amen eta ezkonduen elkartea) ikastetxeko Hezkuntza proiektuan solidarioki laguntzeko eta kolaboratzeko helburuarekin, eta beraien haurren heziketan protagonistak izaten elkar laguntzeko.\nAyalden kontzienteak gara gure irakasleen prestakuntza handiagoa eta hobeagoa ikasleen prestakuntza hobetzeko izango dela, eta ikastetxeak eszelentzia maila altuagoak lortzeko.\nTelefono: 944 54 15 67\nAyalde eta zu


Rondolf labyrinth - Ezarri Rondolf labyrinth Free\nFly Eta Tiro\nIbili Eta Tiro\nNinja Eta Samurai\nEman Ukitu Baloia On\nNannies Eta Zaintzaile\nNoughts Eta Gurutzeak\nJokoak Rondolf labyrinth\nHorrela nahi izanez gero Rondolf labyrinth , mesedez, saiatu jokoak horietako bat:\n"Blox" joko bat da, non zure wits erabili labirintotan barruan kubo guztiak desagerrarazi behar duzu. Mugitu abatzak horiek batzeko kolore bikoteak, orduan bakarrik desagertu egingo da. Baina horri buruz edozein mugimendu zu, aldi joan atzera egin zuen joan dela uste du, eta, agian, modu jarraitu blokeatu egingo yourself.\nlabirintoak dira bata bestearen gainean bata bestearen sorta baten erdian zaude eta irteera iritsi behar duzu. Baina dena ez da hain erraza, ez duzu ikusten labirinto hormetan erliebe horiek sartu arte, beraz, ibilbidea mantentzeko eta distantziak kalkulatzeko blindly duzu. labirintotan guztiak diferents koloreak dira, hori errazagoa izan daiteke. Izango ahal crazy joan gabe irten ahal izango duzu?\nJatorrizko jokoa non arcade Pacman klasikoaren fun labirintoetan misterioa nahasten. Mugitu comecocos nabe anitz fruituak guztiak eta mamuak zure bide ikusten guztiak jatea, etxe hori bide egingo da hurrengo maila bila joan bitartean. Ez ahaztu, gainera, txanponak biltzeko.\n"Drive eta sahiestu" joko dibertigarri non duten abiadura bizian doa, pin betetako labirinto txiki auto bat gidatzen da. Zure trebezia eta erreflexuak erabili labirinto bidez, autoa mugitu eta zure aurkariak baino banderak gehiago, baina chocaros biltzeko aukera izango duzu. Hiru bizitza duzu, baina azkar ibiltzen bazara zuk ez duzu luze iraungo.\nDrive eta Gertaera\nAukeratu abentura honetako protagonistak, Adam edo bezpera bitartean eta gidatzeko zion labirintotan difrentes bere maitasuna emakumeei eman aurkituko duzun gozoak txokolateak guztiak biltzeko bidez. Iraganean pantailak joan ahala, hainbat oztopo gainditu behar izan duten azaleratzen izango duzu. Mugimendu posibleak Pentsatu ondo.\nAdam eta Eba\nGame non bakarrik edo lagun baten konpainian jolastu ahal izango duzu. dibertigarria eta arraro batzuk nor den agertzen diren hainbat labirintotan at lehen irteera lortzeko borrokatu beharko Movéis. pantaila bakoitzak superéis hori, Labirintoak apur bat zailagoa da egingo. Duenak irabazi, bukaeran lagun handiak egongo duzu.\nLabirintotan "Rondolf labirintoa" jokoak nahi duzu bada erronka handia izango da. Ile urdin esploratzaile txiki baina ausart honek harrizko labirinto batean blokeatuta dago eta. Zure laguntzarik gabe ez da joan urrun, berarekin joan zen bere abentura eta berari laguntzen ateak ireki eta itxi, eskailerak, gurutze pasarte igo, guztiak eskuineko bidea aurkitu behar duzu. Pazientzia, ziur lortuko duzula naiz.\n1. Aladino abentura\n2. Sort Nire fitxak Bugs Bunny\n3. Skillfull igerilekua\n4. Erreakzio denbora proba\n6. Skull puntako\n8. Kogent zaldun\n9. Haserre sonic\n10. Egokitu edo hil